Seibert o temi sastanka Merkel sa Schmidtom i Inzkom – Jedinstvena Bosna i Hercegovina\nSeibert o temi sastanka Merkel sa Schmidtom i Inzkom\nObjavljeno\t 13. Avgusta 2021. od strane\thaler / Nema komentara na Seibert o temi sastanka Merkel sa Schmidtom i Inzkom\nSteffen Seibert / Vijesti.ba Tema razgovora njemačke kancelarke Angele Merkel s visokim predstavnikom Cristianom Schmidtom i njegovim prethodnikom Valentinom Inzkom neće biti uklanjanje bilo koje vlade, rekao je Steffen Seibert, portparol Angele Merkel.\nOn je odgovarajući na pitanje novinara o predstojećem sastanku Merkelove, Schmidta i Inzka u srijedu rekao da se kod uloge visokog predstavnika ne radi o uspostavljanju apsolutističke moći.\n“Visoki predstavnik je izraz volje međunarodne zajednice, koja želi da se u Bosni i Hercegovini angažuje da se ona dobro razvija, da napreduje na putu ka Evropi i da sprovodi potrebne reforme. Radujemo se da je kandidatura Cristiana Schmidta za ovu važnu poziciju bila uspješna”, rekao je Seibert.\nRusija uputila notu: Schmidt nije legitiman – Milorad Dodik radi pod komandom Rusije\nAmbasada Ruske Federacije u BiH / Vijesti.baAmbasada Ruske Federacije u BiH izdala je diplomatsku notu u kojoj navodi kako ne prihvata Christiana Schmidta za novog visokog predstavnika u BiH, potvrđeno je za RTRS iz Ambasade.\nU noti je navedeno da Savjet bezbjednosti UN nije formalno pristao na Schmidtovu kandidaturu i da ga zbog toga Ruska Federacija ne smatra legitimnim visokim predstavnikom.\nRepublika Srpska ne prihvata Schmidta za visokog predstavnika jer nije izabran u skladu sa Aneksom 10 Dejtonskog mirovnog sporazuma, niti je njegovo imenovanje odobrio ili ratifikovao Savjet bezbjednosti UN.


Udovičić: Svaki sportista nam je važan - Ostali sportovi, Top News, Vesti\nUdovičić: Svaki sportista nam je važan\nPodrazumevani veb mesta 17.09.2013., 22:17\nMinistar omladine i sporta Vanja Udovičić rekao je večeras da je jedan od njegovih ciljeva u narednom periodu da svi sportisti u Srbiji postanu prepoznatljivi, a ne samo oni koji imaju vrhunske rezultate.\n„Sportiste prepoznaju tek posle rezultata koji svakako nisu primereni lošim uslovima rada u ovom trenutku. Niko nije znao za Milicu Mandić pre nego što je postala olimpijska šampionka u tekvondu. Takođe, tu su sestre Moldovan koje su suočavaju sa nedaćama, kao i Ana Ivanović koja trenirala tenis u praznom bazenu, a došla kasnije je do prvog mesta“, kazao je Udovičić na prijemu u ambasadi Rusije u Beogradu.\nOn je istakao da želi da promeni način na koji se doživljavaju sportisti u Srbiji.\n„Želimo da sportisti uvek budu prepoznatljivi, jer oni promovišu zdrav način života. Takođe, na taj način šaljemo i poruku svetu da iz naše zemlje, iako je mala, dolaze veliki šampioni“, naveo je Udovičić.\nAmbasada Rusije u Beogradu danas je priredila prijem povodom uspešnog završetka ovogodišnje Univerzijade u Kazanju, kao i prvenstva sveta u atletici u Moskvi.\nAleksandar Čepurin, ruski ambasador u Srbiji, čestitao je srpskim sportistima na uspesima koje su postigli na pomenutim takmičenjima.\n„Pozdravljam sve takmičare, posebno one koji su osvojili medalje i doprineli ugledu srpskog sporta. Uvek navijamo za naše srpske prijatelje. Nadam se da će srpski sport biti dobro predstavljen i na zimskim Olimpijskim igrama u Sočiju sledeće godine“, poručio je Čepurin.\nOn je Udovičiću poželeo uspeh i sreću na funkciji ministra sporta i omladine.\nMinistar Udovičić dodao je da očekuje da srpska delegacija na ZOI u Sočiju bude uspešna.\n„Zasad imamo troje sportista koji su ispunili normu za ZOI. Sada ih još niko ne zna, ali potrudićemo se da i oni postanu prepoznatljivi“, zaključio je Udovičić.\nPrijemu u ruskoj ambasadi prisustvovali su i srpski sportisti, učesnici Univerzijade u Kazanju.\nPrethodna vest Radnički pobedio, Lešić dominirao\nSledeća vest Bajern i Siti demonstrirali silu (VIDEO)\nRadnički pobedio, Lešić dominirao\nBajern i Siti demonstrirali silu (VIDEO)


Zaharova: Sve te priče da postoji neka pretnja Rusije, neka ruska agresivna politika, sve je to mit\nZaharova: Sve te priče da postoji neka pretnja Rusije, neka ruska agresivna politika, sve je to mit\nRusija je uputila pomoć Italiji u borbi protiv virusa korona van političkog konteksta, izjavila je na redovnom brifingu portparolka Ministarstva spoljnih poslova Rusije Marija Zaharova.\nIzveštaji nekih stranih medija o nesebičnoj pomoći Rusije Italiji u borbi protiv virusa korona i geopolitičkim motivima ovog koraka Rusije nastale su zbog zavisti prema državi, za koju se ispostavilo da može da pomogne u najbitnijem trenutku.\n„Sve te priče da postoji neka pretnja Rusije, neka ruska agresivna politika – sve je to mit. Evo sada se na primeru i humanitarnoj pomoći koju je Rusija pružila Italiji i na primeru humanitarne pomoći koju Kuba i Kina pružaju različitim zemljama, vidi šta je zapravo informativna agresija“, objasnila je Zaharova.\nOna je istakla da je Rusija pružila pomoć zemlji „videvši patnje Italijana, videvši nesreću koja je obavila čitavu Italiju i shvatajući da, nažalost, jedva da je neko u svetu bio spreman da pruži ruku pomoći u trenutku kada je Italiji ona toliko bila potrebna“.\nRusija je u Italiju poslala velike količine pomoći, a ruska administracija navela je da za tu pomoć ne traži ništa zauzvrat, pa ni ukidanje sankcija koje su zemlje Evropske unije uvele.


Preporuke u vezi sa državnom stanogradnjom\nDatum kreiranja: utorak, 02 januar 2018\nTransparentnost Srbija uputila je ministarki građevinarstva, saobraćaja i infrastrukture Zorani Mihajlović inicijativu u vezi sa najavljenom državnom stanogradnjom.\nReč je o najavi izgradnje „jeftinih stanova“ za zaposlene u vojsci i policiji, u šest gradova Srbije, koja će, kako je objavljeno u meidjima, biti realizovana na osnovu posebnog zakona (tzv. „leks specijalis“).\nU samom tekstu se s pravom povlače paralele sa zakonom koji je predložila Vlada Mirka Cvetkovića pre sedam godina - Zakonom o podsticanju građevinske industrije Republike Srbije u uslovima ekonomske krize. Kaže se dalje u tekstu da je taj zakon bio donet sa ograničenim rokom trajanja, da je usvojen jula 2010, i da je na osnovu tog zakona odobreno više od 300 projekata, među kojima je i izgradnja stanova na prostoru bivše kasarne „4. juli“ (naselje „Stepa Stepanović) u Beogradu.\nU tekstu se, međutim, ne govori o nekim važnim stvarima na koje smo ukazali ministarki kako ne bie ponovila greške prethodnika:\nDonošenje zakona koji se primenjuju samo na jednu situaciju ili jedan projekat (što se pogrešno naziva „leks specijalis“ ), nikada nije dobro sa stanovišta vladavine prava i jedinstva pravnog poretka. Ukoliko predlagač takvih zakonskih rešenja smatra da opšta rešenja nisu odgovarajuća, onda treba da osmisli norme koje bi mogle biti primenjene na neograničeni broj slučajeva. Na primer, ukoliko ste mišljenja da bi za državnu stanogradnju trebalo da važe neke posebne procedure, onda bi te procedure trebalo propisati unutar Zakona o javnim nabavkama.\nZakon o podsticanju građevinske industrije Republike Srbije u uslovima ekonomske krize je ozbiljno narušio sistem javnih nabavki, tako što je predvideo sprovođenje pregovaračkog postupka i ograničio konkurenciju . Podsećamo da je donošenje Zakona o javnim nabavkama s kraja 2012, jedan od najvažnijih antikorupcijskih poteza koji su aktuelne vlasti u Srbiji preduzele na normativnom planu i da je unapređenje sistema javnih nabavki koji će biti zasnovan na slobodnom tržišnom nadmetanju jedno od najvažnijih pitanja evropskih integracija Srbije (koje se tretira i u okviru poglavlja 5, 23, 24, 32).\nPomenuti zakon iz 2010. godine je bio u suprotnosti sa sporazumima koje je Srbija zaključila sa drugim državama, i to CEFTA sporazumom i Sporazumom o stabilizaciji i pridruživanju, koji je Republika Srbija u to doba jednostrano primenjivala. Međutim, Ustavni sud nije prihvatio inicijativu za ocenu ustavnosti i zakonitosti ovog zakona, obrazloživši svoju odluku ekonomskim, umesto pravnim razlozima .\nZakon o podsticanju građevinske industrije Republike Srbije u uslovima ekonomske krize je podsticao izgradnju objekata čija opravdanost, ili makar prioritetnost je upitna. S druge strane, nesporno je da je u mnogim slučajevima izgradnja i promocija bila u funkciji predizborne kampanje za izbore koji su održani u proleće 2012.\nGrađanima Srbije nisu predočene informacije o tome kakve su obaveze države prema pripadnicima vojske, policije i drugih službi u vezi sa rešavanjem stambenih pitanja, koja su alternativna rešenja razmatrana za rešavanje tog problema, i na osnovu čega je zaključeno da je upravo državna stanogradnja najbolja .\nIz svih navedenih razloga predložili smo ministarki da:\ngrađanima predoči podatke o obavezama države u vezi sa rešavanjem stambenog pitanja pripadnika vojske i policije i razmatranjem raznih mogućnosti da se ti problemi reše;\nprilikom rešavanja ovog problema ne učini ništa što bi narušilo jedinstvo uređenja sistema javnih nabavki, a pogotovo ne odredaba Zakona o javnim nabavkama koje se odnose na konkurenciju, transparentnost i zaštitu prava učesnika u postupku.


UN otvorile centar za distribuciju pomoći stanovništvu koje je pogođeno ciklonom u Burmi\nUjedinjene nacije su danas na aerodromu u tajlandskoj presonici Bangkoku, otvorile centar za distribuciju pomoći stanovništvu područja koje je pogođeno katastrofalnim ciklonom u susednoj Burmi.\nOtvaranju centra je prisustvovao i generalni sekretar Svetske organizacije koji se juče sastao sa predstavnicima vojne hunte u Burmi i razgovarao o humanitarnoj pomoći. Ban je juče saopštio da je lider Burme, general Tan Šve, pristao da dozvoli svim stranim humanitarnim radnicima da uđu u zemlju i dopreme pomoć.\nU međuvremenu, u Burmi se danas održava drugi krug ustavnog referenduma – na području koje je 3. maja opustošio ciklon Nargis. Vojna vlada je bila odložila održavanje referenduma u glavnom gradu Rangunu i području delte Iravadija. Glasanje je u ostalim delovima zemlje održano prema planu – samo nedelju posle ciklona, što je izazvalo kritike međunarodne zajednice.\nVlada je već objavila da su glasači ubedljivo odobrili nacrt Ustava, prema kojem bi opšti izbori trebalo da se održe 2010. Opozicija i organizacije za zaštitu ljudskih prava kažu da će to samo ojačati vojnu kontrolu.


Premijerka: U planu dodatno povećanje najnižih penzija (VIDEO)\nNaslovna/Politika/Premijerka: U planu dodatno povećanje najnižih penzija (VIDEO)\nPredsjednica Vlade Republike Srpske Željka Cvijanović istakla je da Vlada planira da dodatno poveća najniže penzije u Srpskoj.\n– Imamo obavezu da vidimo na koji način višak sredstava, koji ćemo prema analizama imati, možemo staviti na raspolaganje penzionerima. Sve što sa njima dogovorimo biće realizovano, jer finansijski nemamo problem da to uradimo – rekla je Cvijanovićka novinarima u Banjaluci.\nPremijerka Srpske je podsjetila da je Vlada sa penzionerima prije nekoliko godina napravila hodogram, te da je zadovoljna što je Vlada uspjela da se drži tog operativnog plana.\n– Taj plan je podrazumijevao da se 2016. godine pređe na trezorsku isplatu penzija kako bi našim penzionerima bilo osigurano da tačno predviđenog datuma krene isplata penzija, te da se u kontinuitetu povećavaju penzije – navela je Cvijanovićka.\nOna je dodala da je bilo neophodno da se interveniše prema penzionerima s obzirom na to da je u pitanju stara, a velika populacija, da je penzioni sistem ranjiv na sve moguće načine, te da je u njemu većina ljudi po osnovu različitih prava, a ne punog radnog staža.\n– Imperativ za Vladu bio je da reaguje da bismo, osim redovnog usklađivanja koje često izostane zbog ekonomske slike, otvorili sebi zakonski prostor da možemo da reagujemo kroz vanredna povećanja. Većina ovih povećanja koja su se desila u prethodnom periodu zasnovana je na toj odluci Vlade – napomenula je Cvijanovićka.\nPrema njenim riječima, ostaje obaveza i naredne Vlade da početkom sljedeće godine, ako se steknu uslovi, ide na redovno usklađivanje penzija ili da omogući vanredno usklađivanje jer je riječ o jednoj od najranjivijih kategorija stanovništva.\nU Republici Srpskoj danas je počela isplata penzija za juni koje su vanredno usklađene i povećane za 2,5 odsto, što je drugo usklađivanje u ovoj godini.\nIznos najniže penzije, u zavisnosti od dužine penzijskog staža, takođe je povećan i za minimalan staž od 15 godina iznosi 187,84 KM, za staž od 40 godina 376 KM, dok je iznos najviše penzije 1.932 KM, saopšteno je iz Fonda za penzijsko i invalidsko osiguranje Republike Srpske.


SUPREME SD115 Pivot ulazna vrata koja se ističu\nOtkrijte inovativni sistem SUPREME SD115 Pivot za ulazna vrata, koji je razvio ALUMIL za kreiranje jedinstvenih luksuznih ulaznih vrata po meri, koja nude mnoštvo dizajnerskih mogućnosti kao I prateće opreme, zadovoljavajući različite potrebe i želje.\nPovršina krila vrata je globalna inovacija i zaista jedinstveno rešenje, koje je postalo moguće zahvaljujući ALUMIL-ovoj bliskoj saradnji sa CFT (Carbon Fiber Technologies), kompanijom specijalizovanom za primenu karbonskih vlakana. Poseban pivot mehanizam je najistaknutiji atribut sistema, koji nudi ne samo eleganciju, već i sposobnost prekomernog dimenzionisanja, obezbjeđujući jednostavnost korišćenja čak i kada vrata prelaze visinu od 3 m i dostižu težinu do približno 250 Kg.\nSistem se odlikuje jedinstvenim minimalističkim dizajnom, koji je poboljšan kroz koplanarnost između zida i vrata i kroz niski prag sa visinom od samo 7mm. Osim toga, ugrađena spoljašnja ručka doprinosi izvanrednoj estetici sistema, što ga čini jednom od najboljih opcija u kategoriji ulaznih vrata sa toplotnom izolacijom Ud = 0,7 W / m2K i protivprovalnom otpornošću sa sertifikatom RC3.\nInovativni arhitektonski dizajn, u kombinaciji sa vrhunskom opremom i robusnošću, čine SUPREME SD115 Pivot izuzetnim izborom za moderne rezidencije, poslovne prostore i kancelarije, osiguravajući eleganciju, prestiž i jedinstvenost.


ManpowerGroup Serbia · Kompanija ManpowerGroup predstavila novu nagradu u sklopu globalnog partnerstva sa organizacijom Junior Achievement\nSa ponosom vas obaveštavamo da je kompanija ManpowerGroup u partnerstvu sa organizacijom Junior Achievement (Dostignuća Mladih) definisala novu nagradu pod nazivom „Ready for Work“ , sa ciljem promovisanja relevantnih veština koje će studentima širom Evrope omogućiti da budu spremni za svoje prve poslovne izazove.\nNagrada od strane kompanije ManpowerGroup se dodeljuje u sklopu evropskog takmičenja „Company of the Year“ koje podstiče mlade srednjoškolce da razvijaju različite poslovne veštine uspostavljanjem i vođenjem svoje učeničke kompanije na period od godinu dana. Ove godine finale se odigrava u Briselu, gde će Srbiju prestavljati učenička kompanija Lego Buzz” iz Prve kragujevačke gimnazije, koja se bavi proizvodnjom posebnih ramova sa senzorima za košnice tako da pčelar ima konstantan uvid u stanje svoje pčelinje zajednice. Dostignuća mladih u Srbiji je nevladina organizacija koja već 12 godina sprovodi obrazovne programe iz oblasti preduzetništva u školama širom Srbije i deo je globalne mreže Junior Achievement Worldwide koja postoji od 1919. godine.\nPartnerstvo, potpisano na period od 3 godine, će omogućiti prepoznavanje različitih aspekata rada, počevši od „sposobnosti učenja“ (Learnability) – želja i sposobnost za konstantnim učenjem novih veština relevantnih za dugoročno obavljanje određenog posla. Istraživanja pokazuju da čak 93% Milenijalaca doživljava kontinuirani razvoj veština kao veoma važan i bitan za unapređenje svoje karijere. Takođe, kako bi svi imali mogućnost da saznaju koji tip učenja im najviše odgovara, kompanija ManpowerGroup je kreirala inovativni online asesment „Learnability Quotient“.\n„Mnogo toga je već rečeno o predviđanju budućih trendova na tržištu rada, i uticaju digitalizacije i automatizacije, ali ono što je najvažnije je da mladi ljudi shvate potrebu sticanja novih veština kako bi ostali zapošljivi na dugi rok.“, rekao je Jonas Prising, ManpowerGroup Chairman & CEO. „U doba Revolucije Veština, 65% dece će obavljati poslove koji još uvek čak i ne postoje. Podrška mladim ljudima u sticanju novih veština i prilagođavanju brzim promenama na tržištu rada, kao i njihovom osposobljavanju da obavljaju buduće poslove, treba da bude u fokusu svih poslodavaca. Sa velikim zadovoljstvom nastavljamo dugogodišnju saradnju sa organizacijom Junior Achievement kako bismo omogućili velikom broju mladih ljudi da postane spremno za obavljanje budućih poslova.“, dodaje Jonas Prising.


„Tajanstveni Avangard“ preteći će američke i kineske rakete - Sputnjik Srbija\n18:22 01 Oktobar 2020\n„Tajanstveni Avangard“ preteći će američke i kineske rakete\n07:00 25.05.2019 (osveženo 08:03 25.05.2019) Preuzmite kraći link\nRuska vojska je počela da se naoružava novim hipersoničnim raketnim sistemima „Avangard“, koji mogu da nose nuklearne i konvencionalne bojeve glave. Novi tip strateškog oružja pouzdano će osiguravati bezbednost Rusije u narednim decenijama.\nEksperti kažu da za američke radare najozbiljniju pretnju ne predstavljaju samo brzina i manevarske sposobnosti novih raketa, već pre svega njihova neprimetnost. Novo rusko oružje se odlikuje visokim manevarskim sposobnostima i nepredvidivošću, što otežava njegovo praćenje.\n„Želim da kažem da su najnoviji sistemi oružja koje predstavlja sistem ’Avangard‘ zapravo revolucionarne tehnologije koje trenutno poseduje samo Ruska Federacija, što omogućava određenu prednost u razvoju hipersoničnog oružja. Generalno, ovo je prepoznato i na Zapadu. I američkom vojno-političkom rukovodstvu nije preostalo ništa drugo nego da blefira, tradicionalno ponavljajući da Rusi razvijaju ozbiljno oružje, ali da imaju problema da ih uvedu u službu, odnosno da realizuju takve projekte. Ali, ovih dana smo čuli saopštenja o tome da se taj sistem već uvodi u upotrebu i grubo rečeno, stavljen je na borbeno dežurstvo. Sve to govori o tome da Rusija forsira tehnološki ciklus, vreme koje je neophodno od razvoja do stavljanja u upotrebu i borbeno dežurstvo. To ne može da ne raduje, jer svi znamo da su takvi sistemi oružja garancija suvereniteta Ruske Federacije u ovim uslovima u kojima svet klizi u oružane sukobe“, kaže za Sputnjik ruski vojni komentator Jurij Kotenok.\nSupersonični Tu-160 radi kao sat: Putin dao novi zadatak konstruktorima\nKomandant ruskih raketnih snaga Sergej Karakajev je rekao da su ruske raketne jedinice za strateške namene počele da dobijaju „Avangard“, a da će ti sistemi krajem godine biti stavljeni u službu.\nBalističke rakete „Vojvoda“ RS-20B, u NATO krugovima poznate pod imenom „Satana“, dugo su se smatrale najmoćnijim raketama na svetu, ali njih postepeno povlače iz upotrebe. Kao deo Strateških raketnih snaga „Vojvoda“ će i dalje ostati do 2026. godine, ali se paralelno sa tim nastavlja sa uvođenjem u arsenal stacionarnih i mobilnih raketnih sistema pete generacije „Jars“ i „Avangard“.\nPrvi svoj puk sa novim hipersoničnim raketama Rusi su već nazvali „avangardnim“, a biće dislociran u Orenburškoj oblasti, u raketnoj jedinici u Jasnenskom, gde je raspoređena sva neophodna infrastruktura.\nInače, „Avangard“ nije u pravom smislu raketa. On je dodatak strateškim raketnim sistemima i čini ga hipersonična manevrišuća bojeva glava. Nosiće ga narednih godina poznate ruske rakete „Sarmat“ (RS-28), a zasad će činiti bojevu glavu interkontinentalnih balističkih raketa UR-100N UTTH „Stilet“.\nPosedovanje takvog oružja bez sumnje daje ozbiljnu prednost u sferi oružane borbe. Njegova moć, potencijal, tvrde vojni stručnjaci, mogu biti ogromni, a brzina ga čini neranjivim kada se radi o postojećim sistemima PRO i PVO, jer ga presretačke rakete, jednostavno rečeno, ne mogu stići.\nDesetak raketnih sistema „Avangard“ ne samo da će očuvati sposobnosti nuklearne trijade Rusije, nego će ga značajno poboljšati.\nZasad se detalji o razornoj moći i sistemu upravljanja drže u tajnosti. Krajem prošle godine je Ministarstvo odbrane Rusije uspešno testiralo „Avangard“. Raketa je lansirana sa područja Dombarovski u Orenburžju i pogodila je cilj na Kamčatki udaljen oko 6.000 kilometara.


U kojoj državi je najveća potražnja za medicinskim radnicima?, Sveti Arhangel Novi Sad\nBlog U kojoj državi je najveća potražnja za medicinskim radnicima?\nU kojoj državi je najveća potražnja za medicinskim radnicima?\nSve je veća potražnja za radnicima medicinske struke na području određenih država na teritoriji Evropske Unije, pa i nije toliko začuđujući podatak da se mnogi odlučuju da napuste svoju zemlju i zaposlenje potraže u inostranstvu. Međutim, postoje koraci koji moraju da budu ispoštovani, da bi taj postupak bio urađen prema pravilima i da bi kandidat zaista bio u prilici da se zaposli u odgovarajućoj medicinskoj ustanovi na teritoriji druge zemlje.\nGotovo da je počelo da se podrazumeva, naročito među tek svršenim studentima i osobama koje steknu kvalifikacije u medicinskoj struci, da razmišljaju o odlasku iz zemlje, jer su čuli da su u nekoj drugoj zemlji uslovi za rad mnogo bolji i da su plate više. Ne kažemo da to baš nije tako u većini slučajeva, ali je činjenica da se mnogo, upravo najpre medicinskih stručnjaka, ipak odlučuje da ostane u svojoj zemlji i potraži posao.\nPodrazumeva se da svako od nas ima mogućnost izbora, ali pre nego što donese odluku da li će otići van svoje zemlje ili će, ipak u njoj ostati, treba da zna u kojoj državi je najveća potražnja za medicinskim radnicima.\nNaime, kako u ovom trenutku pokazuju dostupni podaci, Nemačka je za medicinske stručnjake "obećana zemlja". U ovoj zemlji je trenutno potražnja za velikim brojem stručnog medicinskog osoblja, te tako mnogi zdrtavstveni radnici iz Srbije i zemalja regiona odlučuju da preduzmu baš taj korak, te da posao u struci pronađu na teritoriji te ili neke druge, prvenstveno evropske zemlje.\nBitno je da budu informisani o tome da postoje specijalizovane institucije, koje se bave upravo posredovanjem u zapošljavanju, te im omogućuju da u relativno kratkom roku i po najpristupačnijim uslovima zaista i pronađu posao u svojoj struci na teritorioji određene zemlje.\nA kako je vest da Nemačka potražuje čak sto hiljada radnika različitih profila odjeknula nedavno u našoj zemlji, to su mnogi videli u tome šansu da osiguraju svoju budućnost, te su se čak odlučili i za prekvalifikaciju.\nNaglašavamo da je program prekvalifikacije, koji Obrazovni centar Akademije Oxford nudi za zanimanja iz različitih oblasti, pa i medicine u potpunosti usaglašen sa zakonom, a što pruža odlične mogućnosti zainteresovanima, koji ispunjavaju zakonom propisane uslove.\nZapravo se zahteva da kandidat poseduje diplomu za obrazovni profil u trogodišnjem, odnosno četvorogodišnjem trajanju iz druge struke, kako bi mogao da pristupi programu prekvalifikacije za odabrano zanimanje u okviru medicinske struke.\nPostupak je, svakako precizno definisan zakonom, te podrazumeva da stručni tim ove ili bilo koje druge akreditovane obrazovne institucije ima obavezu da, u skladu sa važećim pravilnikom izvrši upoređivanje predmeta, te da utvrdi diferencijalne ispite. Sa svim detaljima vezano za program prekvalifikacije, a primarno sa obavezom pohađanja praktične nastave će svaki prijavljeni kandidat da bude na vreme upoznat.\nNakon što prekvalifikacija za zanimanja medicinske struke bude bila izvršena, polaznik će steći diplomu, koja je potpuno validna, pošto se radi o obrazovnoj instituciji koja je ovlašćena od strane nadležnih za sprovođenje tog programa, te će moći da pristupi pripremi za odlazak u inostranstvo. Zapravo je iznet zahtev da nemački, odnosno jezik zemlje u kojoj odabere da pronađe zaposlenje poznaje najčešće na B 2 nivou, a prema pravilima CEFR - a (The Common European Framework for languages). Upravo iz tog razloga će biti neophodno i da pohađa kurs tog jezika, kako bi stekao validan sertifikat, a što takođe pomenuta obrazovna institucija ima u ponudi. U slučaju da neko ima tako visok nivo znanja određenog stranog jezika, prema pravilima je neophodno da validan dokaz o tome dostavi, a o čemu će svakako precizno da bude obavešten od strane nadležnih.


Republika / Pronađena devojčica Kjara: ISCRPLJENA PREBAČENA U BOLNICU!\nutorak, 13. 4. 2021.| 18:52\nOsmogodišnja devojčica koja je sinoć nestala u Kotoru, danas je pronađena, potvrdio je predsednik Opštine Kotor Vladimir Jokić.\n“Vijestima” je rečeno da je devojčica iscrpljena i da je prebačena u bolnicu na lekarski pregled.\nU akciji potrage i spašavanja su učestvovali vatrogasci iz Kotora, Tivta, Herceg Novog i Budve, kao i pripadnici DVD Perast, Krtoli, Boka, Bijela, Tivat i Luštica, pripadnici komunalnih policija i inspekcija Kotora i Tivta. U akciji su takođe učestvovali i pripadnici Uprave policije, specijalne jedinice sa psima tragačima, jedinice granične policije sa termovizijskom opremom. U potragu se danas poslepodne uključilo i 11 pripadnika Mornarice VCG sa dva terenska vozila i medicinskim timom. “Ogroman broj građana je dalo nemerljiv doprinos ovoj akciji i ovim putem im se zahvaljujemo”, saopštili su iz operativnog štaba.\nU trgovinama i na benzinskim pumpama u ovom delu Tivta i Kotora jutros su deljeni višejezični plakati sa Kjarinom fotografijom i pozivom svima da pomognu u pronalaženju djevojčice.\nPrema riečima komandira Službe zaštite i spašavanja Kotora Maksima Mandića, koji je koordinirao akcijom, Uprava pomorske sigurnosti je učesnicima akcije traganja za Kjarom na raspolaganje stavila i specijalne termovizijske kamere koje “vide” u mraku i kroz šumski gustiš detektujući toplotu koju emituje ljudsko tijelo.\nSvet Region Crna Gora Kotor Policija Nestala devojčica Kjara


Berlin -- Nemačka nevladina organizacija izvinila se Jevrejima zbog toga što su postavili urnu sa navodnim ostacima žrtava Holokausta ispred nemačke skupštine. "Centar za političku lepotu", nevladina organizacija koja je urne postavila, naveo je da… »\nNovicki dobio najveće odlikovanje države Nemačke\nHvala vam za vaše vreme, hvala vam za energiju, požrtvovanost i kreativnost, rekao je predsednik Nemačke Frank Valter Štajnmajer. Dirk Novicki je, na inicijativupredstavnika Dalasa, dobio ulicu sa svojim imenom nedaleko od dvorane Meveriksa. Ovih dana… »\nLjudi masovno ostaju bez novca, a vlada u Berlinu usvojila je zakon koji menja sve - Zabrana će trajati pet godina! Evropske…\nZbog velike potražnje, cene stanova i apartmana u velikim evropskim gradovima već godinama konstantno rastu. Takav razvoj događaja doveo je do situacije da mnogi nemaju dovoljno novca da iznajme stan, pa su vlasti Berlina pokrenule pravi… »\nBlic pre 54 minutajoš 12 povezanih


Organizacija društvenog aktivizma » Dodeljena sredstva za projekte mladih u okviru Erazmus+ programa\nDodeljena sredstva za projekte mladih u okviru Erazmus+ programa\nОзнаке: mladi, rezultati konkursa, Saopštenja\nOd početka programa Erazmus+, organizacije i institucije iz Srbije iz oblasti rada sa mladima povlačile su najviše sredstava za projekte među zemljama Zapadnog Balkana.\nNa listi odobrenih projekata u okviru poziva za projekte “Izgradnja kapaciteta u oblasti mladih – Omladinski prozor za Zapadni Balkan”, među ukupno odobrenih 36 projekata nalaze se čak 24 projekta čiji su podnosioci organizacije i institucije iz Srbije, ukupne vrednosti 2.013.785,07 evra.\nOdobreni projekti iz Srbije bave se širokim spektrom tema poput zapošljivosti, preduzetništva i ravnopravnosti mladih, unapređivanja omladinskog rada, kao i uključivanja mladih sa smanjenim mogućnostima, poput mladih iz ruralnih sredina. Projekti izgradnje kapaciteta se bave podsticanjem saradnje i razmene u oblasti rada sa mladima, unapređenjem kvaliteta i prepoznavanja omladinskog rada, neformalnog učenja i volonterizma.\nPoziv za ove vrste projekata u okviru programa Erazmus+ u oblasti mladih raspisuje i sprovodi Izvršna agencija za programe u oblasti obrazovanja, kulture i medija Evropske unije (EACEA).\nPogledajte spisak odobrenih projekata na linku.


Udruženje distrofičara obeležilo 40 godina postojanja i rada - Dnevnik Juga\nPočetna / DRUŠTVO / Udruženje distrofičara obeležilo 40 godina postojanja i rada\nSrdjan Stamenkovic 23/07/2019\tDRUŠTVO, Leskovac Ostavi komentar\nUdruženje distrofičara Jablaničkog okruga obeležilo je danas vredan jubilej – 40 godina postojanja i rada.\nU prisustvu gostiju iz čitave Srbije, čelnici Udruženja distrofičara podsetili su na aktivnosti u prethodnom periodu i potencirali značaj postojanje jedne ovakve organizacije.\nUdruženje distrofičara – 40 godina\nPublicerat av Dnevnik Juga Tisdag 23 juli 2019\nLokalna samouprava će i u narednom periodu nastaviti da ulaže značajna sredstva kako bi stvorila optimalne uslove za život svih građana.\n-Zahvaljujući vama osobe sa invaliditetom su vidljivije, aktivnije, uključene u sva društvena dešavanja i zato izražavam zahvalnost za sve što ste uradili do sada. Deca i odrasli sa mišićnom distrofijom ili bilo kojim drugim invaliditetom su punopravni ččanovi društva i mi se u konknuitetu zalažemo za unapređenje njihovog položaja. Najvažnije je ekonomsko osnaživanje gde nastojimo da maksimalno podržimo udruženja koja pružaju podršku osobama sa invaliditetom. Svesno smo da nas očekuje još puno truda i rada, na tom putu vaše udruženje vidim kao saveznika i nadam se da ćemo ostvariti naše zajedničke ciljeve – rekao je gradonačelnik Leskovca dr Goran Cvetanović.\nTagovi40 godina jubilej udruzenje distroficara\nPrethodni Uskoro zapošljavanje nova 1.272 inspektora\nSledeći „Kozarački dukat“ – Mala vlasotinačka vinarija sa velikim uspesima


Nakon naših proslavljenih sportista i fudbalskih reprezentativaca, u akciju se priključio i legendarni fudbaler Kuzman Babeu, član šampionske generacije Obilića koja je osvojila titulu šampiona države 1998.\nNakon osvajanja titule, ekipa Obilića se u kvalifikacijama za Ligu Šampiona sastala sa ekipom Bajerna iz Minhena, a nakon meča koji je odigran u Minhenu, Babeu je razmenio dresove sa legendarnim napadačem Bajerna i reprezentacije Brazila, Đovane Elberom.\nDres koji je nosio Elber sigurno će privući veliku pažnju ljubitelja fudbala i pasioniranih sakupljača dresova.\n- Dres Đovane Elbera je moja draga uspomena na utakmicu sa Bajernom, koja je obeležila našu generaciju u Obiliću nakon titule šampiona. Evo već 23 godine govorim da ne postoje te pare za koje bih ga prodao, ali sam saznao za slučaj malog Gavrila i želim da ovo bude moj doprinos humanitarnoj akciji. Gavrilovim roditeljima je potreban ogroman novac za lečenje njihovog malog anđela i pozivam sve ljude dobre volje da se uključe u akciju – rekao je Kuzman Babeu.\nMeč kvalifikacija za Ligu šampiona između Bajerna i Obilića odigran je na Olimpijskom stadionu u Minhenu 12. avgusta 1998. godine. Bajern je bio bolji rezultatom 4:0, a drugi pogodak na meču postigao je baš Đovane Elber u dresu koji će biti na aukciji za malog Gavrila.


Barkodovi i cene na nalepnici - Sparkom\nBarkodovi i cene generisanje kroz program\nDa zanemarimo ručno pisanje cena na nalepnicama. Zašto bi to radili kad sve to može da uradi program?!...\nIgrom slučaja zadesimo se mi tako u jednoj veleprodaji kancelarijskog materijala, brdo kutija ispred magacina, još veće brdo unutra. Provučemo se nekako između svega toga u želji da pokupimo kancelarijski materijal koji su spremili za nas i imamo šta da vidimo.\nPristigla roba za sezonu opremanja školaraca, sveske na sve strane i dvoje radnika koji svako na svoj način vrši obeležavanje cenom svaki od artikala koji je pristigao. Jedno od njih dvoje staromodnim načinom putem papira i olovke sa kalkulacije prepisuje cenu na nalepnicu i istu lepi na artikal, dok drugo malo modernije aparatom za štampu na nalepnici obrće točkić na istom i sa mukom lepi artikal po artikal jer je aparat počeo da štuca od prekomerne upotrebe.\nKako smo baš kod našeg korisnika i došli da preuzmemo taj kancelarijski materijal, odmah smo se zapitali da li je to samo sada zbog nadolazece sezone ili je to pak njihova svakodnevnica. Korisnici su nam tada objasnili da je ovo ipak sada u mnogo većoj meri, ali da svakodnevno roba pristiže pa se ovaj proces i svakog dana ponavlja, samo ne u tolikoj meri. Po nekoj našoj računici jedan radnik je kod njih trećinu svog radnog vremena svakog dana provodio baveći se samo tim poslom(provera cene u kalkulaciji, pisanje ili podešavanje aparata i lepljenje nalepnice).\nOvo lepljenje nismo baš mogli da uklonimo, to mora pa mora, ali značajan deo u celoj priči i oduzima to što svaku cenu moraju da prepišu ili podese aparat za to. Par dana nakon toga, kreirali smo modul koji se bavi generisanjem nalepnica i to naravno na malo napredniji način od pisanja rukom ili jednostavnom štampom iznosa na nalepnici.\nU samu nalepnicu, uvrstili smo i naziv artikla, njegovu prodajnu cenu(VP ili MP, zavisi od podešavanja), kao i barkod samog artikla(kad je već u sistemu šteta da se ne odštampa), kad eto po nekom zakonu uskoro za svaki artikal mora i postojati barkod, pa smo time pored pomoći klijentu ispunili i tu novu zakonsku obavezu za naše korisnike.\nNapravili smo generisanje barkoda u CODE 128 formatu, koji eto podržava i ASCII karaktere i kojim sve barkodove možete postaviti prema svojim postojećim šiframa koje mogu sadržati i nenumeričke karaktere. Kreiranjem ovih nalepnica sa barkodovima, smanjili smo i korišćenje tastature, jer realno je mnogo lakše očitati barkod u polje, nego ukucati 3838622165398 kao šifru artikla.\nDa stvar bude još bolja, podesili smo i da mogu odabrati štampanje linija za sečenje, ako im je potrebno da naprave na tvrđem nelepljivom papiru i da istu stave u raf. Da se ne bi ograničili odmah smo i dodali par predefinisanih modela nalepnica, da bi ostali korisnici prema svojim potrebama mogli da koriste druge vrste nalepnica i da ih ne uslovljavamo sa korišćenjem samo jedne vrste.\nSve u svemu, još jedan proces smo koliko toliko optimizovali, a trećinu onog radnog vremena jednog radnika jednim delom oslobodili za obavljanje nekih drugih dužnosti.


Jedna agencija za ceo državni IT\nKabinet premijera Srbije formirao posebnu radnu grupu koja razmatra ideju da posebna agencija radi sve informačke poslove za državnu upravu, rečeno je u Privrednoj komori Beograda.\nDirektor Direkcije za elektronsku upravu, Dušan Stojanović, naveo je da u IT sektoru postoji negativna selekcija, jer informatičarima državna uprava služi kao odskočna daska i mesto na kome stiču neophodna iskustva posle čega odlaze u druge sektore gde su plaćeni dva ili tri puta više.\nŠto se konkretnih primedbi na katalog tiče, načelnik Informatike u Institutu za javno zdravlje Batut Ivan Ivanović, rekao je da je zahtev da informatičar u zdravstvu mora da ima četiri godine iskustva kontraproduktivan, jer samo mlad čovek, početnik ima motiva da se obuči i oblikuje kroz zdravstveni sistem, navedeno je u saopštenju Privredne komore Beograda.\nNa okruglom stolu o predlogu kataloga radnih mesta u oblasti informatike u javnom sektoru, Stojanović je naveo primer agencije za informatički autsorcing u Austriji, koja zapošljava 1.200 najboljih stručnjaka i ima godišnji obrt od oko 250 miliona evra, ali i učestvuje u nacionalnom IT tržištu sa 55 odsto, čime, kako je ocenio, neće biti ugrožena konkurentnost ostalih učesnika na tržištu.\nSavetnik u Ministarstvu državne uprave i lokalne samouprave, Vladimir Mihajlović, rekao je da se priprema radna verzija kataloga sa sedam poglavlja, koja obuhvataju oko 500.000 zaposlenih u državnoj administraciji. Primedbe i sugestije će biti unete u nacrt finalne verzije ovog kataloga o kome će se tek voditi javna rasprava, istakao je on.\nKatalog obuhvata poslove u zdravstvu, prosveti, socijalnoj zaštiti, kulturi, sportu, državnoj administraciji i jedinicama lokalne samouprave, a sačinjen je na osnovu analiza, pravilnika, sistematizacija i drugih dokumenata, rekao je Mihajlović.\nOvakav dokument je po prvi put urađen u Srbiji, opise i nazive radnih mesta daje sama struka, pa tako postoje radna mesta u osnovnoj delatnosti i generička radna mesta, koja se odnose na sve drugo što nije osnovna delatnost, istakao je Mihajlović.\nU Aranđelovcu otvorena fabrika stiropora, posao za još 70 ljudi\nPredsednik vlade Aleksandar Vučić otvorio je danas u Aranđelovcu novu fabriku za proizvodnju grđevinskog stiropora domaće kompanije "Bekament", u čiju izgradnju je investirano četiri miliona evra i koja će zaposliti 70 novih radnika.


PREDUZEĆE JE OSNOVANO 1990. god, a deo naših delatnosti odnosi se na proizvodnju loznih kalemova, voćnih sadnica, i sadnica ruže. U sklopu preduzeća posedujemo hladnjače u kojima se vrši prerada svežeg voća i povrća koje se plasira na tržište. Nalazimo se u okruženju gde postoji duga tradicija uzgajanja sadnog materijala.\nIdealnim spojem savremene tehnologije proizvodnja sadnog materijala i tradicije koja podrazumeva pedesetogodišnje iskustvo u proizvodnji sadnog materijala, proizvodi naše kompanije imaju vrhunski kvalitet. Rasadnik se prostire na površini od preko 100 hektara, na više lokacija u Srbiji.\nU toku jedne vegetativne godine naše preduzeće proizvede 2.000.000 loznih kalemova 2.500.000 voćnih sadnica, i 500.000 sadnica ruža. Voćni sadni materijal se bazira na jednogodišnjoj, dvogodišnjoj i knip sadnici, jagodičastog i bobičastog voća. Proizvođači smo sertifikovanih baznih podloga i kalem grančica. Savremeni dizajn i vrhunski kvalitet sadnog materijala prepoznaju naši kupci širom sveta, ali i stručnjaci iz ove oblasti koji su naše proizvode ocenili velikim brojnim zlatnim medaljama.\nSvoje proizvode plasiramo širom Srbije uz mogućnost lične dostave. Naši najčešči naručioci iz drugih zemalja su: Crna Gora, Kosovo, Hrvatska, Slovenija, Makedonija, Bugarska, Madjarska, Francuska, Holandija, Rusija, Ukrajna, Moldavija, Belorusija, Kirgistan, Kazahstan, Takidžistan ...\nKako smo krenuli Video galerija\nLozni kalemovi i grožđe\nU okviru proizvodnje sertifikovanih loznih kalemova raspolažemo vinskim i stonim sortama.\nMatične bazne podloge\nZa proizvodnju matičnih baznih podloga koristimo najsavremenije tehnologije po EU standardima\nSadni materijal ruža\nImamo i sopstvenu proizvodnju sadnog materjala ruža za prodaju i namensku sadnju\nVoćni sadni materjal je proizveden podlogama i kalem pupoljcima iz sopstvene proizvodnje.\n+381 (0)37/37.21.224 ::: +381.63.633.051 ::: +381.63.73.444.66\n© 2014 - www.grofofmilutovac.com


Osuđen na 29 godina zatvora: Na suđenju Karadžiću svjedoči Dragomir Miloše - Kozarac.ba\nNekadašnji predsjednik Republike Srpske Radovan Karadžić danas će u Haškom tribunalu nastaviti sa izvođenjem dokaza odbrane. Prošle sedmice Karadžić je saslušao devet svjedoka, a za narednu su predviđena tri – Slavko Mijanović, Milenko Inđić, koji je bio oficir za vezu u štabu Sarajevsko-romanijskog korpusa Vojske Srpske i general Dragomir Milošević, nekadašnji komandant SRK VRS.\nZa razliku od prethodnih svjedoka odbrane, čije je glavno ispitivanje trajalo u prosjeku trideset minuta, Karadžić će, kako je najavio, Miloševića ispitivati tri radna dana.\nNa suđenju bivšem generalu Vojske Republike Srpske Ratku Mladiću tužilaštvo će za svjedoke pozvati posljednjeg komandanta UNPROFOR-a u BiH britanskog generala Ruperta Smitha i britanskog novinara Martina Bella, ratnog izvještača BBC-ja iz Sarajeva.\nGeneral Smith će se sedmi put pojaviti kao svjedok optužbe na nekom suđenju u Tribunalu, a ranije je svjedočio u predmetima bivšeg predsjednika Srbije i SR Jugoslavije Slobodana Miloševića, generala Vojske Republike Srpske Dragomira Miloševića i Zdravka Tolimira, u predmetu “Popović i drugi”, na suđenju bivšem načelniku Generalštaba Vojske Jugoslavije Momčilu Perišiću, te Radovanu Karadžiću.\nSmith je bio komandant UNPROFOR-a od januara 1995. do kraja rata u BiH i u tom svojstvu se često sastajao sa srpskim političkim i vojnim liderima.\nOsim generala Smitha i Bella, tužilaštvo će izvesti i četiri zaštićena svjedoka.\nHadžića optužnica tereti za zločine nad hrvatskim i drugim nesrpskim stanovništvom u istočnoj Hrvatskoj od juna 1991. do decembra 1993. godine.


PIJAN VOZIO U PEŠAČKOJ ZONI: Policija privela muškarca u Kruševcu (FOTO) | Novosti.rs\nPRIPADNICI saobraćajne policije Policijske uprave u Kruševcu podneli su prekršajnu prijavu protiv muškarca (51), koji je sinoć oko 20.20 časova u Brijanovoj ulici u Kruševcu upravljao automobilom „reno“ sa 1,63 promila alkohola u organizmu.\nOn je vozio automobil po površini namenjenoj za kretanje pešaka, a ovom prilikom niko nije povređen.\nOn je uspeo da se spusti niz stepenište koje vodi do glavne Autobuske stanice.\nNešto slično dogodilo se i prošle jeseni, kada se niz pešačku stazu do stepeništa sjurio Kruševljanin D. M.(44), koji je imao 2,68 promila alkohola u krvi.\npolicija Kruševac MUP Prekršajna prijava bahata vožnja\nVELIKA AKCIJA POLICIJE U NOVOM PAZARU: Zaplenjena velika količina narkotika i hladnog oružja\nPRIPADNICI Ministarstva unutrašnjih poslova u Novom Pazaru, u saradnji sa nadležnim tužilaštvom u ovom gradu, u okviru “centralne” akcije, zaplenili su određenu količinu narkotika i hladnog oružja, prenosi indeksonline.rs.\n02. 04. 2021. u 23:11\nPOLICIJSKA uprava u Novom Sadu je 1. aprila na području Južnobačkog okruga, otkrila i sankcionisala ukupno 320 prekršaja iz Zakona o bezbednosti saobraćaja na putevima.


Delegacija Vlade Japana u poseti Društvu za borbu protiv raka Sombor (VIDEO)\nDelegacija Vlade Japana u poseti Društvu za borbu protiv raka Sombor.\nPrilog preuzet sa RTV Sreće\nNakon letnje pauze, nastavak rada Društva za borbu protiv raka Sombor\nPosle godišnjeg odmora, članice Društva za borbu protiv raka su se u sredu, 17.avgusta okupile u Centru Zdravka i dogovorile o aktivnostima koje slede u septembru i oktobru ove godine.\nImali smo mali kurs vežbi kako prevenirati i smanjiti limfedem ruke nakon operacije dojke.\nPosetite nas u Centru Zdravka, Sombor, Filipa Kljajića 11, od 1. septembra svakog radnog dana od 17-19 sati.\nPredavanje "Rak u porodici, preživljavanje"\nponedeljak, 30 maj 2016 00:00\nPredavanja u Centru Zdravka\nIzabela Rašković psiholog u našem Društvu za borbu protiv raka u Somboru je 27. maja u Centru Zdravka održala interaktivno predavanje iz pozitivne psihologije pod naslovom "Kako u bolesti postati / biti pozitivan?".\nUtisak i slušalaca i predavača je bio sjajan.\nSledeće predavanje u Centru Zdrava je 8. juna 2016 u 17 sati a tema je "Ishrana osoba obolelih od raka". Predavač je Marijana Vuković, nutricionista.\nUčešće na Petom naprednom kursu iz rektalne hirurgije\nNa Institutu u Sremskoj Kamenici je 19-20. maja održan Peti napredni kurs iz rektalne hirurgije sa medjunarodnim učešćem.\nDruštvo za borbu protiv raka u Somboru je bilo jedan od partnera ovom projektu, a priliku da se više priča o komunikaciji sa pacijentom, psihološkoj podršci, i pravima pacijenata imala je i prim dr Đerđi Šarić.\nNaše somborsko udruženje je predstavljeno kao primer dobre prakse povezivanja zdravstvenih i socijalnih potreba pacijenta. Zahvaljujemo se organizacionom timu i Doc. dr Zoranu Radovanoviću na saradnji i prepoznavanju udruženja pacijenata kao ravnopravnog partnera u cilju unapređenja kvaliteta kvaliteta života osoba lečenih od raka.


Kuba turistima: Ne dolaze s dolarima, ne prihvatamo ih više - 13.06.2021, Sputnik Srbija\nKuba je poručila turistima da sa sobom ne nose dolare kad dolaze na ovo karipsko ostrvo, jer američka valuta više neće biti prihvatana u zemlji, prema rečima... 13.06.2021, Sputnik Srbija\n„Ljudi koji budu dolazili u ovom periodu u zemlju moraće da dođu s nekom drugom valutom umesto dolara“, rekao je ovaj visoki zvaničnik, koga citira list Granma, zvanično glasilo vladajuće Komunističke partije Kube“, prenosi Raša tudej.Turistima će biti dozvoljeno da koriste kartice za plaćanja, kao i da podižu gotovinu u drugim valutama.Obe mere stupaju na snagu 21. juna, a njihovo trajanje zavisiće od ukidanja američkih sankcija, navedeno je tada u saopštenju centralne banke.Više od 20 banaka u svetu prestalo je da obrađuje dolarske transakcije iz Kube prema inostranstvu otkako je bivši američki predsednik Donald Tramp proširio postojeće sankcije prema toj zemlji.\nekonomija, vesti, kuba, sankcije, sad, dolar, zabrana\n© AP Photo / YAMIL LAGEKuba, dolari\nKuba je poručila turistima da sa sobom ne nose dolare kad dolaze na ovo karipsko ostrvo, jer američka valuta više neće biti prihvatana u zemlji, prema rečima Fransiska Majobre Lensea, prvog potpredsednika kubanske centralne banke.\n„Ljudi koji budu dolazili u ovom periodu u zemlju moraće da dođu s nekom drugom valutom umesto dolara“, rekao je ovaj visoki zvaničnik, koga citira list Granma, zvanično glasilo vladajuće Komunističke partije Kube“, prenosi Raša tudej.\nTuristima će biti dozvoljeno da koriste kartice za plaćanja, kao i da podižu gotovinu u drugim valutama.\nRanije prošle nedelje, kubanska vlada je najavila da će banke u toj zemlji privremeno obustaviti prihvatanje gotovine u dolarima. Havana je kao razlog za to navela oštre američke sankcije koje sprečavaju ovu zemlju da koristi zelenu novčanicu za plaćanja u inostranstvu.\nObe mere stupaju na snagu 21. juna, a njihovo trajanje zavisiće od ukidanja američkih sankcija, navedeno je tada u saopštenju centralne banke.\nViše od 20 banaka u svetu prestalo je da obrađuje dolarske transakcije iz Kube prema inostranstvu otkako je bivši američki predsednik Donald Tramp proširio postojeće sankcije prema toj zemlji.


Dan online - Srbija: Genocid u Srebrenici je podvala i uslov za EU - 2019-07-12\nSrbija POSLANICI U SKUPŠTINI SRBIJE PORUČILI EVROPSKIM ZVANIČNICIMA DA SRBI NIJESU GENOCIDAN NAROD I POZVALI VLADU DA PRIKUPI PODATKE O TOME\nSkupstina Srbije Genocid u Srebrenici je podvala i uslov za EU U Srebrenici je bilo zločina, kao što ga je bilo i nad srpskim narodom, koji stradanje svojih nevinih žrtava obilježava na Petrovdan u Bratuncu, izjavio je juče lider SNP-a Nenad Popović\nIzjave koje ovih dana slušamo od različitih evropskih zvaničnika, jasno ukazuju da se Srbiji postavlja novi uslov za evropske integracije, a to je da prizna lažni genocid u Srebrenici i sebe proglasi genocidnom državom. Ističem da u Srebrenici nije bilo nikakvog genocida i da Srbi nikada neće prihvatiti da budu žigosani kao genocidan narod. U Srebrenici je bilo zločina, kao što ga je bilo i nad srpskim narodom, koji stradanje svojih nevinih žrtava obilježava na Petrovdan u Bratuncu, izjavio je juče lider SNP-a Nenad Popović ističući da je hiljade nevinih Srba, žena i djece, stradalo od ruke zločinca Nasera Orića i njegovih mudžahedina, ali da briselska birokratija za srpske žrtve ne pokazuje interesovanje.\n– Zbog postavljanja novih, ponižavajućih uslova za Srbiju, u kojima se traži da Srbija prizna lažni genocid u Srebrenici kako bi napredovala na putu ka EU, neophodno je preispitati dalji proces evropskih integracija u cilju zaštite nacionalnih interesa Srbije i srpskog naroda –poručio je Popović.\nPoslanici u Skupštini Srbije su tokom poslaničkih pitanja najviše raspravljali o tome da bi li bi Srbija trebalo da prizna da je zločin u Srebrenici bio genocid što će, kako se najavljuje, biti novi uslov za članstvo u EU. Predsjednik SRS-a Vojislav Šešelj pozvao je Vladu Srbije da prikupi podatke i pokaže svjetskoj javnosti da se u Srebrenici nije desio genocid, već da je to „podvala” i da je zločin organizovan sa strane. On je rekao da je potrebna potpuna istina i da je prikupio „podatke šta se tamo dešavalo”, ali da je to prije svega dužnost Vlade.\n– Brnabić kaže da je bio strašan zločin. Jeste strašan zločin kad se strijelja između 1.000 i 1.200 zarobljenika, ali je još strašniji zločin kad muslimani u Sarajevu ubiju između 4.000 ili 5.000 civila – rekao je Šešelj, navodeći da niko o tome ne postavlja pitanje.\n– Nije ni malo slučajno što se zahtjevi Žena u crnom, Jukoma, Helsinškog odbora, Inicijative mladih i FZHP podudaraju sa najavama Hana – izjavio je lider DSS Miloš Jovanović. On ističe da nema te inicijative uperene protiv interesa Srbije, Republike Srpske i srpskog naroda u cjelini kojoj se neće pridružiti nevladine organizacije Inicijativa mladih za ljudska prava, Žene u crnom, Helsinški odbor za ljudska prava, JUKOM, Fond za humanitarno pravo, Centar za kulturnu dekontaminaciju i slične organizacije koje svoje aktivnosti i bogate finansije zasnivaju na ideji širenja autošovinizma, a suštinski antisrpstva.\n– Mnogo toga može da se zamjeri srpskoj vlasti, ali svakako ne i činjenica da, osuđujući zločine počinjene u Srebrenici, ne pristaje da ruši moralne temelje RS prihvatanjem haške „istine“ o takozvanom genocidu – rekao je Jovanović.\nReagovati na odredbe Rezolucije\nNavodeći da je evropski komesar Johanes Han rekao da nema mjesta u EU onima koji negiraju da se desio genocid u Srebrenici, Šešelj je pozvao Vladu da kaže da Srbija ne želi u EU. Poslanik Stranke moderne Srbije Vladimir Đurić rekao je da je Evropski parlament prošle godine u Rezoluciji iznio stav da žali zbog „kontinuiranog poricanja genocida u Srebrenici od nekih predstavnika srpskih vlasti”. Navodi se i da priznanje genocida u Srebrenici predstavlja važan korak na putu Srbije u EU. Đurić je kazao da ga zanima kako će ministarstvo za evropske integracije i premijerka Ana Brnabić reagovati na ovakvu odredbu Rezolucije EP.


Četvoročlani tim štiti radnike - PKS-RPK Novi Sad\nKako bi očuvali radna mesta, zaštitili interese dobavljača i omogućili stabilno poslovanje firmi iz sastava „Agrokora“, 19. aprila 2017. godine je u Beogradu formiran ministarski tim četiri države – Slovenije, Srbije, Bosne i Hercegovine i Crne Gore. Njihova svakodnevna komunikacija omogućiće razmenu informacija kako bi se blagovremeno preduzele mere u problemima koje je izazvao kolaps hrvatskog koncerna.\nTo je zaključak održanog sastanka u Vladi Srbije na kojem su učestvovali ministri ekonomija i trgovine četiri države. Kako je rečeno, svaka od zemalja će sprovoditi kontrolu finansijskih i robnih tokova kompanija vezanih za „Agrokor“, a u skladu sa zakonima koji važe u tim zemljama.\n– Srbija stoji bolje nego ostale zemlje u regionu, zbog posebnog pravnog statusa koji ima „Merkator S“ u odnosu na „Agrokor“. Imamo slične probleme, a tražimo zajednička rešenja – rekao je ministar trgovine, turizma i telekomunikacija Rasim Ljajić. – Ovaj sastanak nije uperen protiv bilo koga, a zajedničke aktivnosti su u cilju stabilizacije situacije u celom regionu.\nMinistri su izrazili očekivanja da novi upravitelj „Agrokora“ imenuje nezavisne stručnjake za uspešno restrukturiranje firmi u sastavu koncerna, ali i da nova uprava na ravnopravan način tretira sve dobavljače, kako one u Hrvatskoj, tako i van nje. Izražena je spremnost za razgovore sa predstavnicima Vlade Republike Hrvatske u cilju iznalaženja zajedničkih rešenja za stabilizaciju poslovanja celog koncerna „Agrokor“.\n– Očekujemo da se kriza reši, bez štete za ćerke firme – rekao je Ljajić, naglašavajući da ne postoji potreba za donošenjem zakona leks specijalis jer je zakon dovoljno jasan. – Imamo dovoljno jasan zakon da sprečimo izliv finansijskih sredstava iz Srbije.\nSrpski ministri trgovine i poljoprivrede, Rasim Ljajić i Branislav Nedimović, sastali su se u Vladi Srbije sa ministrom za ekonomski razvoj i tehnologiju u Vladi Slovenije Zdravkom Počivalšekom, ministarkom ekonomije u Vladi Crne Gore Dragicom Sekulić i potpredsednikom Saveta ministara Bosne i Hercegovine i ministrom spoljne trgovine i ekonomskih odnosa Mirkom Šarovićem.\nNećemo trpeti štetu\nNećemo dozvoliti da domaće firme trpe štetu zbog „Agrokora“. Imali smo uvid u finansijske transakcije preduzeća koja posluju u sistemu „Agrokora“ u našoj zemlji. Tamo gde ima neisplaćenih 20, 30, 40 miliona evra, to nećemo dopustiti da se preliva na štetu domaćih kompanija, ali to je jedino što je moguće – rekao je premijer Aleksandar Vučić na početku sastanka. – Što se tiče „Merkatora S“, mi imamo direktan finansijski ugovor sa slovenačkim „Merkatorom“, a ne direktan sa „Agrokorom“. To nam daje neku vrstu nezavisnosti od „Agrokora“.


CRVENI KRST STARI GRAD ORGANIZUJE OBUKU SPASILAŠTVA NA VODI\nFoto: CRVENI KRST STARI GRAD\nKako se postaje spasilac? Kako izgleda obuka za spasilaštvo na vodi, koliko traje i kakve prednosti pruža međunardno priznata licenca Crvenog krsta? Ovo su neka od pitanja koja smo postavili Neveni Živić, saradniku za prvu pomoć i delovanje u nesrećama u okviru organizacije Crvenog krsta Stari grad. Naša sagovornica nam je pružila mnoštvo korisnih informacija o programu i obuci za spasioce koja se ovog proleća realizuje u Crvenom krstu Stari grad, a mi ćemo ih rado podeliti sa vama.\nCrveni krst Stari grad u je poslednje vreme sve više prisutan u medijima kroz program spasilaštva na vodi. Interesuje nas kakav je plan za razvoj ovog programa i kakvo je interesovanje građana za ovakve komercijalne obuke Crvenog krsta Stari grad?\n- Interesovanje je naravno veće pred početak letnje sezone, a pretežno je mlađa muška populacija zainteresovana za ovakvu vrstu obuke, mada imamo i žene u našoj Službi spasavanja na vodi Crvenog krsta Stari grad.\nSvedoci smo da ovakav vid obuke postaje sve interesantniji mladim ljudima koji su u potrazi za sezonskim poslom, a čitaoce Red Info Portala interesuje ko je u prilici da obavi ovakav trening i kakve su fizičke predispozicije potrebne kako bi neko prisustvovao obuci?\n– Uslove koje kandidat treba da ispunjava kako bi prisustvovao obuci za spasioce na vodi su :\n• da su završili srednju školu,\n• da poseduju lekarsko uverenje da su psiho-fizički sposobni da prisustvuju obuci za spasioce na vodi,\n• da isplivaju norme ulaznog testiranja (plivanje 50 m sprint slobodnim stilom za manje od 55 sekundi, plivanje 300 m slobodnim stilom za manje od 8 minuta i preron 20 metara).\nRecite nam koji je plan obuke i pojasnite nam koliko je vremena potrebno za sticanje znanja iz oblasti spasilaštva?\n– Obuka koju realizujemo u Beogradu traje otprilike dve nedelje zbog svakodnevnih obaveza kako kandidata tako i realizatora obuke. Obuka traje 60 časova, koju čine 20 časova teorije spasilaštva na vodi, 20 časova praktičnog rada na bazenu i 20 časova prve pomoći kako teorije tako i praktičnog rada. Na bazenu Tašmajdan se održavaju praktični delovi obuke, dok se teorija prve pomoći i spasilaštva održava u prostorijama Crvenog krsta Stari grad.\nDa li je neko ko poznaje tehnike prve pomoći u blagoj prednosti u odnosu na ostale polaznike koji se opredele isključivo za kurs spasilaštva na vodi?\n– Kandidati koji poseduju već neko znanje prve pomoći, bilo da su završili obuku prve pomoći za vozače ili za fizička lica/zaposlene su u prednosti jer poseduju već neko predznanje, ali ih stečena potvrda/uverenje ne oslobođa prisustva na predavanjima prve pomoći, koja su sastavni deo obuke za spasioce na vodi, iz razloga što ova obuka traja 20 časova za razliku od svih prethodno navedenih. Fokus tokom ove obuke je na povredama koje mogu da se dogode na kupalištu, kao i na tehnikama reanimacije.\nU Srbiji i u svetu postoji mnogo trening centara koji nude ovakve obuke, a nas interesuje koja je glavna odlika ovakvog kursa i da li je nakon obuke koju sprovodite u Crvenom krstu Stari grad polaznik spremniji da to znanje dokaže budućim poslodavcima?\n– Crveni krst Srbije je od 1998. godine punopravni član Međunarodnih asocijacija za spasavanje na vodi (ILS – International lafe savind federation, ILSE – International life saving federation of Europe) što ga obavezuje da u obuci i razvoju ove delatnosti primenjuje međunarodne standarde, što je regulisano i Zakonom o Crvenom krstu Srbije (SG 107/2005). https://europe.ilsf.org/about/members/full\nU skladu sa prethodno pomenutim zakonom, uredbom – pravilnikom o nomenklaturi sporstkih zvanja SL SRJ 1999 i pravilnikom o edukaciji u oblasti spasavanja na vodi, u Crvenom krstu Stari grad vrši se obuka spasilaca na vodi koja podrazumeva plivačke treninge i ispunjenje predviđenih normi, nakon čega se dobijaju odgovarajuća zvanja i uverenja. Obuke realizuju međunarodno priznati instruktori spasilaštva na vodi Crvenog krsta Srbije. Svi kandidati koji uspešno završe obuku za spasioce na vodi stiču međunarodno priznatu licencu.\nNaša organizacija ima formiran Aktiv – Služba spasavanja na vodi Crvenog krsta Stari grad, koju čine spasioci seniori i spasioci juniori. Spasioci naše organizacije završili su i obuku za delovanje u nesrećama i prirodnim katastrofama, pa su kao tehnička podrška uključeni u rad Opštinske višenamenske terenske jedinice Crvenog krsta Stari grad.\nMlade u Srbiji obično zanima da li će im trening centar omogućiti sezonski posao u zemlji. Takođe, na osnovu vašeg odgovora jasno je da je internacionalna važnost sertifikata u stvari glavna razlika koju Crveni krst Stari grad nudi u odnosi na konkurentne kurseve u zemlji.\n– Kao što je prethodno navedeno, Crveni krst Stari grad vrši obučavanje novih kandidata, ne i zapošljavanje. Naravno, mi imamo informacije gde su potrebni spasioci pre ili tokom sezone, pa tu usmerimo sve naše spasioce koji čine Službu spasavanja na vodi Crvenog krsta Stari grad, kao i nove kandidate koji steknu zvanje nakon uspešno završene obuke za spasioce na vodi.\nIz vašeg iskustva napravite paralelu u zaradi koju spasilac može ostvariti na kupalištima u zemlji u odnosu na zaradu spasilaca koji odluče da sezonu provedu van zemlje, zbog mogućnosti koju im nudi vaš internacionalni sertifikat.\n– Činjenica je da veće prihode spasioci mogu ostvariti radom na primorju, gde je takođe priznata licenca Crvenog krsta Srbije koju kandidati stiču nakon uspeštno završene obuku koju realizuje Crveni krst Stari grad. Ono što od kandidata jedino može da se zahteva ako žele da rade na primorju, jeste isplivavanje određenih normi na otvorenim vodama s obzirom na to da obuku koju pohađaju kod nas polažu u bazenu, a posao koji će obavljati na primorju je na otvorenoj vodi.\nKo su predavači koje Crveni krst Stari grad angažuje za ovakve obuke?\n– Predavači koji obavljaju obuku su licencirani instruktori spasilaštva na vodi koju izdaje Crveni krst Srbije, dok deo prve pomoći drže licencirani predavači prve pomoći Crvenog krsta Srbije.\nDa li nam u ovom momentu možete reći koja je cena i termin prve sledeće obuke koju zakazujete?\n– Cena obuke za spasioce na vodi je 16.500 dinara, a mi obuku planiramo da održimo sredinom aprila meseca od 12. do 25. aprila.\nLjudi su u nekim situacijama zbunjeni i misle da su obuke u Crvenom krstu isključivo namenjene za delovanje u nesrećama. Ipak, plan obuke koji vi nudite je u suštini orjentisan i usmeren ka mladim ljudima, koji se profesionalno spremaju za rad na kupalištima i brodovima, gde im se ovakav vid znanja i veština može računati kao dodatni plus koji im olakšava potragu za poslom.\n– Upravo tako. Mi se tokom obuke trudimo da sve kandidate obučimo kako da imaju dobru prevenciju pri obavljanju posla spasioca na kupalištu, kako bi sveli na minimum mogućnost nezgode i njihovo reagovanje.\nDa li ste možda evidentirali i polaznike koji se profesionalno spremaju za rad u Jahting industriji na skiperskim i dekhend pozicijama?\n– Za sada nismo imali takve kandidate, bar da su nama rekli, ali imamo nekoliko članova naše Službe spasavanja na vodi Crvenog krsta Stari grad koji obavljaju posao spasioca na kruzerima i koji su otišli u Ameriku preko ovog posla.\nPošto je Red Info Portal okrenut društvu u celosti, sa jasnom strategijom da čitaoce snabdeva korisnim informacijama, recite nam za kraj ovog intervjua šta je to što građanin može da uradi do pojave spasioca kada primeti da je nekome u vodi ugrožen život?\n– Nikako ne uskačite u vodu da ga vi spasavate, već se potrudite da jasno signalizirate spasiocima da je neko ugrožen u vodi, a ostale kupače pokušajte da sklonite ili zamolite da izađu iz vode, kako bi obezbedili što prohodniji pristup spasiocima do ugrožene osobe.\nUkoliko ste zainteresovani da se obučite za spasioca na vodi, sve informacije o obuci možete pronaći na sajtu Crvenog krsta Stari grad. Rok prijave je 03.04.2019. Bilo da želite da nađete sezonski posao ovog leta ili da se osećate bezbednije na bazenu i moru, korisno znanje i međunarodno priznata licenca su vam zagarantovani!


CDU: Crna Gora spremna da postane punopravna članica NATO-a - CdM\nCDU: Crna Gora spremna da postane punopravna članica NATO-a\nCrna Gora je ispunila sve zadatke iz NATO agende, te je spremna da postane punopravna članica Alijanse, ocijenili su poslanici Hrišćansko-demokratske unije (Christlich-Demokratische Union – CDU) iz Pokrajinskog parlamenta Saksonije-Anhalta i predstavnici Fondacije Konrad Adenauer tokom sastanka sa ministrom odbrane, Predragom Boškovićem.\n“Crnogorsko članstvo u NATO šalje jasnu poruku da je vrijedan i predan rad garant uspjeha”, kazali su poslanici Pokrajinskog parlamenta, pritom ističući veliki značaj crnogorskog članstva za stabilnost Balkana, Mediterana i Evrope uopšte.\nBošković je istakao da se Njemačka tokom procesa evroatlantskih integracija izdvojila kao jedan od najvažnijih partnera Crne Gore, pružajući snažnu podršku reformama sistema odbrane, kako kroz pomoć u školovanju i bilateralne aktivnosti, tako i kroz brojne donacije.\n“Zajednički angažman dvije vojske, najprije u ISAF misiji, a potom i u misiji Resolute Support, svjedoče o visokom stepenu povjerenja između dvije države”, naglasio je Bošković.\nBošković je kazao da je crnogorski odbrambeni sektor tokom evroatlantskih integracija predano radio na reformama radi unaprjeđenja sistema odbrane i postizanja potrebnog nivoa interoperabilnosti sa NATO i naglasio da zaposleni u Ministarstvu i Vojsci Crne Gore intenzivno rade, kako bi po učlanjenju u punom kapacitetu stali rame uz rame sa saveznicima i odgovorili na zadatke i obaveze koji su pred nama.\nOn je upoznao prisutne da je 26 od 28 članica NATO ratifikovalo Protokol i deponovalo instrument ratifikacije u State Department, da se do kraja nedjelje očekuje ratifikacija Španije, a do 1. juna završetak predviđenih procedura u Holandiji.\nPoslanici CDU iz Saksonije-Anhalta su izrazili zadovoljstvo zbog odlične saradnje dvije države u oblasti odbrane, kao i zbog prilike da se sastanu sa ministrom Predragom Boškovićem, uz uvjerenje da će članstvo u NATO stvoriti nove mogućnosti za saradnju Crne Gore i Njemačke.\nMinistar Bošković se zahvalio prisutnima na posjeti, dodavši da se nada da će imati priliku da ponovo posjete Crnu Goru kada bude imala status punopravne članice Alijanse.\nTagsCDU ministarstvo odbrane Predrag Bošković


Stanojević najavio promene, nada se pojačanjima! - Sportske.net\nMoldavci o ''kontroverznom penalu'' - ''Šteta što neko stalno ismeva rad drugih''Šta nam ''Arena Sport'' i ''AdmiralBet'' spremaju za vikend?FSS opet o Partizanovim dugovima, ali ''crno na belo''!Reakcija Stanojevića na žreb u Nionu, poruka je jasna!Partizan posle Belgijanaca čeka lakši zadatak? (TVITOVI)\n"Imali smo 120 minuta (u kvalifikacijama za Ligu Evrope), put, igrači su malo umorniji... Idemo opet na put i to nam malo stvara probleme, ali ovo nam je mnogo važna utakmica, tako se i pripremamo", rekao je Stanojević u uvodu konferencije za novinare na Sportskom centru Teleoptik.\n"Generalno, neću nikog odmarati za utakmicu u Belgiji, samo ću ih odmarati od utakmice iz Moldavije i to je razlog za rotacije, ne zato što se pripremamo za Belgijance već zato što moramo da odmorimo neke igraće", rekao je Stanojević.\n"Momci su se oporavili, svi su zdravi. Videćemo kakva će utakmica biti. Nadam se da ćemo biti dominantni", rekao je Stanojević.\n"Ne znamo samo kakva je situacija sa (Umarom) Sadikom zbog povrede... Čekamo poslednji izveštaj doktora. Ako budu zdravi, biće obojica u sastavu. Ne kalkulišemo, idemo sa najboljim što imamo", rekao je Stanojević.\n"Gledao sam njihove utakmice... Mislim malo si se konsolidovali u odbrani, igraju defanzivnije, disciplinovanje, znamo sve to... Opasni su, svaka ekipa ima dva-tri opasna igrača u našoj ligi i svaka ekipa može da bude opasna. Spremili smo se", rekao je Stanojević.\nUpitan da li će zbog "bonusa" Aleksandar Popović ponovo medju stative, Stanojević je rekao da mu se "ne svidja" da Popović brani zato što je "bonus" igrač.\n"Što se golmana tiče, imamo problem sa bonus igračima, tako da ćemo morati nekad da koristimo nekad Popovića, nekad Stojkovića... Ne svidja mi se da Popović brani zato što je 'bonus'. Ni on se verovatno ne oseća dobro zbog toga. On je talentovan golman i budućnost Partizana. Stojković bi branio, tu nemam dileme, ali takva je situacija", rekao je Stanojević.\n"Ja se nadam da će biti više od jednog pojačanja. Uvek vam trebaju pojačanja. Mislim da su nam neophodna. Savo (Milošević) je bio duži period tu, napravio je tim... Što se mene tiče, meni je potrebno još igrača", rekao je Stanojević.


Beer Fest Beograd 2013: Riblja Čorba proslavila 35. rođendan uz hiljade fanova! (Foto) - Muzika - Region - Vesti - Svet Plus\nBeer Fest Beograd 2013: Riblja Čorba proslavila 35. rođendan uz hiljade fanova! (Foto)\nPopularni rok sastav Riblja Čorba sinoć je na Beer Festu na Ušću proslavio 35 godina postojanja uz neverovatnu svirku.\n09:36 16. AVG 2013.\nRiblja Čorba započela je nastup pesmom "Ja ću da pevam", a onda su se nizali stari hitovi i poneki sa poslednjeg albuma kao "Užasno mi nedostaje". Na ulazima su se stvorile velike gužve pa je masa na kraju probila kapije.\n"Zanima me kakav je osećaj proslaviti 50.-ti rođendan", rekao je Čorba u pauzi između pesama, a onda nastavio spektakl pred hiljadama posetilaca. Oduševljena masa pevala je sa njim u glas sve pesme, a tek pred sredinu nastupa svi su uspeli da uđu u ograđeni prostor na Ušču i tada je počela prava žurka.\nFoto: Alo/Nebojša Marković\nPred kraj, Bora je zapevao "Pogledaj dom svoj, anđele" i "zapalio" publiku koja je bila najglasnija kada je Bora rekao: "Hajde da se čujemo do Kosova!".\n"A sada još jedna pesma za kraj, ona sa kojom je sve počelo", rekao je Bora i zapevao samo prve 2-3 reči "Lutke sa naslovne strane", a publika je celu pesmu otpevala do kraja bez Borinog mešanja.\nFoto naslovna: Nebojša Marković\nbeer fest beograd 2013beer festriblja corbariblja čorba\nBora Đorđević se pred koncerte ..\n1. novembar 2017.. 14:51\nRiblja Čorba oborila rekord u ..\n29. oktobar 2017.. 21:02\nRiblja čorba na turneju u Americi ..\n6. septembar 2017.. 13:00\nRiblja Čorba uskoro kreće na ..\n22. avgust 2017.. 09:51


Švedska vojska dobiće opremu iz Srbije – vojne čizme, a prvi kamion krenuće ove nedelje u tu skandinavsku zemlju.\nDirektor kompanije Tigar AD Vladimir Ilić izjavio je Tanjugu da će ove nedelje iz Pirota za Švedsku krenuti prvi kamion, a sa isporukama će nastaviti u januaru i februaru.\n“Završili smo isporuku za finsku armiju i nastavljamo i sledeće godine sa isporukama. Naši veliki kupci su već potvrdili porudžbine za sledeću godinu i mislim da ćemo imati kontinuitet u radu i naredne godine.”\nZa švedsku armiju proizvodimo specijalnu verziju vojnih čizama koje su specifične po tome da trpe temperature i do 40 stepeni ispod nule i prilagođene su skijama koje vojnici tih zemalja koriste, kazao je Ilić.\nPirotska kompanija, koja je opstala zahvaljujući pomoći države, nalazi se pred privatizacijom, a trenutno zapošljava 1.250 radnika koji rade punim kapacitetom.


12-07-2014 16:51 Region Srbija\nPredsednik Republike Srpske Milorad Dodik rekao je danas da Bošnjaci žive slobodno na ovim prostorima, a da pretnju turskog premijera Redžepa Tajipa Erdogana treba shvatiti više kao mešanje Turske i ohrabrivanje bošnjačkih političkih stranaka da budu još agilnije i agresivnije prema drugima u BiH.\nDodik shvata izjavu turskog premijera kao pretnju, foto: Pressrs.ba\n"Naravno da Bošnjaci mogu da gledaju Tursku kako hoće. Što se nas tiče, mislimo da je Turska značajan remetilački faktor u BiH upravo zato što se selektivno ponaša i što koristi svoj ogroman ekonomski i politički potencijal da bi bila isključivo na jednoj strani, a Erdoganova izjava to najbolje pokazuje", rekao je Dodik danas novinarima u Novom Gradu. Erdogan je rekao da bi svako ko bi na bilo koji način "dirnuo" Bošnjake imao protiv sebe 100 miliona Turaka i poručio da se zbog toga ne treba čuditi "kad turski ratni brod uplovi u Neum, jer to je znak i podrška suverenitetu BiH". Dodik je tim povodom ocenio da je osnovna poruka da "Turska hoće BiH". "Svi oni koji u Republici Srpskoj promovišu probosansku ili bosansku politiku moraju da jasno znaju na koju se stranu svrstavaju i šta daju BiH i zbog ove Erdoganove izjave takve politike imaju vrlo malo šanse da prežive", naglasio je Dodik.\nPročitajte i ovo:Dodik zvanično podržao vojne akcije IzraelaMoramo da se odužimo Karadžiću i Mladiću!Dodik: Zakon o negiranju genocida mogu da okače mačku o rep!\nOn je naveo da svi koji se u Srpskoj bave javnim poslom treba da dobro razmisle šta je Erdogan poručio. "Erdogan je poručio da ne samo niko ne sme da dira Bošnjake, nego da on bira i da on odlučuje šta je diranje Bošnjaka, on odlučuje o tome na koji način će se angažovati", naglasio je Dodik. Prema njegovim rečima, poruka je poslata Republici Srpskoj i tako je treba razumeti. "Zato se osnovna polarizacija političkog života u Srpskoj svodi na one koji promovišu BiH i tu probosansku liniju, okupljeni oko Mladena Bosića, Mladena Ivanića i Dragana Čavića u nekom naivnom verovanju da će oni u nekom vremenu na bolji način graditi i odbraniti Srpsku. Imali su tu priliku i naravno nisu", rekao je Dodik. Prema njegovim rečima, Erdoganova izjava nije odbrana Bošnjaka već pretnja. "To je pretnja nama, da ne samo da ne smemo da diramo Bošnjake, jer ih niko na dira, nego da ne smemo da se suprostavimo političkom ekspanzionizmu Bošnjaka u vezi sa njihovim aspiracijama za BiH. Ja to shvatam kao pretnju, ali ne shvatam da bi zbog toga neko morao da se bavi ili bori na politički način. Republika Srpska je trajna u BiH i izjave o diranju i nediranju uticaće samo na verbalnom nivou", naglasio je Dodik. Izvor: Agencije


Darko Šarić osuđen na 20 godina zatvora - Centar za istraživačko novinarstvo Srbije\nDarko Šarić i najveći deo njegove grupe osuđen je u prvostepenom postupku zbog organizovanja kriminalne grupe i šverca oko 5,7 tona kokaina iz zemalja Južne Amerike u Evropu. Šarić, koji nije hteo da prisustvuje čitanju presude, osuđen je na 20 godina zatvora.\nOsim Šarića, na 20 godina osuđen je i Goran Soković. Željko Vujanović osuđen je na 18, Marko Pandrc, Boško Nedić i Nenad Novaković na po 15, Darko Tošić i Nikola Dimitrijević na 13 godina i 6 meseci; na 12 i po godina osuđen je Petar Obradović a na 12 – Miloš Cajić i Milan Milovac.\nNajveći deo grupe – Borislav Tunjić, Živko Sibinski, Marko Dabović, Marko i Vladimir Račić, Boban Stojiljković i Nebojša Sretenović – osuđen je na 11 godina, dok je na 11 godina i 6 meseci osuđen Rodoljub Radulović.\nSvedoci saradnici osuđeni su na po nekoliko meseci zatvora: Neboša Joksović – 5; Draško Vuković – 8; Radan Adamović na 10 meseci.\nBojan Stanojković, Darko Gazdić i Aleksandra Mišić su oslobođeni optužbi.\nPre nego što je pročitao presudu predsedavajući sudskog veća, sudija Siniša Petrović, rekao je da Šarić ne prisustvuje čitanju presude jer to nije želeo.\nŠarić, Soković, Vujanović i Dragan Dudić Fric (ubijen 2010) označeni su u presudi kao organizatori grupe. Obrazlažući presudu, Petrović je rekao da su dokazi izvedeni na sudu – pribavljeni zakonito, da ovaj sud jeste bio nadležan da sudi – iako konkretna dela šverca kokaina nisu obavljana u Srbiji, i da su činjenice, osim na osnovu dokaza, utvrđene i na osnovu iskaza svedoka saradnika, te iskaza onih članova grupe koji su ranije osuđeni, jer su sa Tužilaštvom postigli sporazum o priznanju krivice.\nOsim za šverc kokaina, pojedini članovi grupe danas su osuđeni i zbog nošenja oružja bez dozvole ili posedovanja falsifikovanih pasoša. Svim optuženima, uključujući i Šarića, u kaznu će biti uračunato i vreme proveden u pritvoru.\nSudija Vučinić produžio je rok za žalbe na ovu presudu sa 15 na 30 dana.\nProtiv Šarića i njegovih saradnika bilo je podignuto ukupno pet optužnica za šverc narkotika a objedinjeno suđenje počelo je aprila 2013. godine. Osim ovog, protiv Darka Šarića pred Specijalnim sudom traje još jedan posutpak: za pranje novca stečenog trgovinom narkoticima.


Foto: Tanjug/AP | Kingsi za dva i po minuta nadoknadili 17 razlike i pobijedili\nN.N. 28.01.2020 08:38\nIzabranici Luka Voltona na poluvrijeme su otišli sa -18, a ni u trećoj četvrtini nisu imali nikakav odgovor za raspoložene "vukove".\nBadi Hild je bio nezaustavljiv sa klupe sa 42 poena (14/24). Foks je imao 22 poena, šest skokova i sedam asistencija, dok je doprinos dao i Bogdan Bogdanović sa 11 poena (4/11), i šest uhvaćenih lopti.\nBek Kingsa je postao jedini igrač u istoriji NBA lige, u posljednjih 20 godina, uz preminulu legendu koji je ubacio 20 poena u posljednjoj četvrtini utakmice, bez promašaja u šutu, čime je pomogao svom timu da se vrati poslije zaostatka od 25 poena.\n"Činjenica je da mi je Kobi mnogo značio. Sve ovo mi je veoma teško. Sve u mom životu je bilo u vezi sa njim. Mentalitet mambe je veći od košarke. Mnogo sam mislio o njemu tokom utakmice, svi znaju koliko sam se borio da dokažem da je on bolji od Majkla Džordana. To ne bi trebalo da kažem tako, ali ja nisam gledao Džordana, samo Kobija. Gledao sam i Lebrona, ali Kobi je taj, naveo me je da vjerujem... Teško je doći sa Bahama u NBA ligu", rekao je Hild.\n"It was all for Kobe."@buddyhield speaks on the most memorable night of his career pic.twitter.com/JxlJSwO2PM\n"Ponosan sam na tebe brate, to je način na koji se reprezentuje broj 24", napisao je srpski reprezentativac Bogdan Bogdanović.\nU ostalim mečevima, Dalas je do pobjede nad Oklahomom vodio Luka Dončić sa 29 poena i 11 skokova, Šruder je parirao sa 21 poenom. Majami je pobijedio Orlando uz 21 poen Robinsona i 14 Dragića, Vučević je zatajio sa 13 poena i 12 skokova.\nHjuston je bio ubjedljiv i efikasan protiv Jute iako nije bilo Hardena i Vestbruka, čak 50 poena ubacio je Gordon, Mičel je uzvratio sa 36, Bojan Bogdanović je dodao 30.


DW: Prolazi vreme jeftinih letova\nTanjug 3. septembra 2019. 13:30\nBON – Prvih devet mesta na listi deset najvećih emitera ugljen dioksida u Evropi zauzmaju termoelektrane na mrki ugalj, ali je na desetom mestu je druga najveća avio-kompanija u Evropi, niskobudžetni Rajaner, prenosi Dojce vele.\n„Karta od devet evra za letove u Evropi nema nikakve veze ni sa tržišnom privredom, ni sa zaštitom klime“, kaže Aleksander Dobrint (CSU) za „Bild“ i dodaje da bi na avionsku kartu koja košta manje od 50 evra trebalo uvesti „kazneni porez“.\nPotrošači su se tokom godina navikli na niske cene, ali se situacija na tržištu niskobudžetnih letova menja, jer kompanije poput Er Berlina, Germanije ili WOW Era u jednom trenutku više nisu mogle da idu u korak s drugima i proglasile su bankrot.\n„Pogrešna je ideja da svako može da leti za 9,99 evra“, kaže on za Dojče vele.\n„Ako sa Rajanerom letite na neku destinaciju i natrag, u proseku plaćate 110 evra“, tvrdi Fihert i dodaje da što je vreme leta bliže, to su i cene veće.\nU avio-saobraćaju postoje veoma visoki, fiksni troškovi – za same avione, za personal ili gorivo, pa kompanije mogu da profitiraju samo ako su avioni dobro popunjeni, a na troškove po putniku, otpada mali deo cene karte, objašnjava Fihert.\nZbog toga profesor smatra da je pre moguće formiranje nekakve „koalicije voljnih“ država poput Holandije, Francuskw, ali i Švedskw, koje bi preko bilateralnih ugovora mogle zajednički da uvedu porez na kerozin.\nAvio-industrija i dalje snažno raste u čitavom svetu, ali se želi da se od 2020. godine taj rast učini klimatski neutralnim – električni avioni, obnovljiva goriva ili procesi tipa „power to liquid“ u kojima se potrošnjom energije stvaraju sintetička goriva.


Izvoz kukuruza pet puta manji\nAktuelno / Štampa / Izvoz kukuruza pet puta manji\nIzvoz kukuruza u ovoj ekonomskoj godini, koja se završava 30. septembra, iznosiće oko 500.000 tona, što je pet puta manje nego prethodnih godina, izjavio je direktor udruženja „Žita Srbije“ Vukosav Saković.\nSaković je rekao Tanjugu da izvozni rezultati kukuruza nisu tako dobri, zbog poznatih problema sa aflatoksinom i mnogo manjeg roda prethodne godine. Izvoz te žitarice od oktobra prošle godine zadržao se na nivou od 450.000 tona i neće biti značajnije promenjen ni do kraja septembra, naveo je Saković.\nOn je naglasio da smo u prethodne tri godine imali odlične rezultate u izvozu kukuruza, i uspeli da se pozicioniramo kao šesti izvoznici kukuruza u svetu, što, kako je primetio, „za ovako jednu malu zemlju, nije lako uraditi“. „Izvozili smo oko 2,5 miliona tona kukuruza godišnje, pa kada pogledamo kolika je to razlika, vidimo da je izvoz u ovoj godini oko pet puta manji“, konstatovao je Saković.\nS druge strane, pomalo nas već raduje, što kukuruz ovako dobro izgleda na našim poljima, i smatramo da ćemo se u narednoj ekonomskoj godini vratiti na svetsko tržište sa količinama preko dva miliona tona, naglasio je Saković. Za razliku od kukuruza, izvozni rezultati pšenice pak, bili su iznenađujuće dobri u nedavno završenoj ekonomskoj godini i na strana tržišta plasirano je 630.000 tona pšenice i brašna.\nIz Srbije je od početka jula prošle do kraja juna ove godine izvezeno 500.000 tona pšenice i 130.000 tona brašna, precizirao je Saković.\nOn je podsetio da je prethodne ekonomske godine iz Srbije izvezeno nešto manje od 600.000 tona, i to oko 360.000 tona pšenice, dok je količina brašna prodatog stranim kupcima bila na nivou iz nedavno završene ekonomske godine. Kako je međutim ukazao, ono što ne može obradovati naše proizvođače je to što su cene kukuruza na svetskom tržištu, kao i pšenice „u strahovitom padu“.\n„Za kukuruz koji prodamo (novog roda), ne možemo postići više od 120 do 125 evra po toni robe utovarene u plovila, što znači da proizvođači mogu očekivati ako se stanje ne popravi nabolje, tek nekih 115 do 120 evra za sebe“, kazao je Saković.


Vučić: Poseta Medvedeva korak više u širenju saradnje - Radio televizija Pančevo\nVučić: Poseta Medvedeva korak više u širenju saradnje\n4. oktobra 2019. 0397\nPoseta Dmitrija Medvedeva i zajedničko obeležavanje 75 godina od oslobođenja Beograda u Drugom svetskom ratu značiće korak više u bilateralnim odnosima Srbije i Rusije, poručio predsednik Vučić u razgovoru sa ruskim ambasadorom.\nPredsednik Republike Srbije Aleksandar Vučić primio je ambasadora Ruske Federacije Aleksandra Bocan-Harčenka, sa kojim je razgovarao o organizaciji posete ruskog premijera Dmitrija Medvedeva i zajedničkom obeležavanju značajnog jubileja – 75 godina od oslobođenja Beograda u Drugom svetskom ratu.\nPredsednik Vučić je istakao da će, osim podsećanja na slavnu slobodarsku tradiciju dvaju naroda, poseta premijera Medvedeva značiti korak više u širenju bilateralne saradnje, jer se očekuje potpisivanje novih međudržavnih dokumenata.\nPredsednik Vučić je izrazio zahvalnost za poruku podrške državnim i nacionalnim interesima naše zemlje, koju mu je preneo šef ruske diplomatije Lavrov, tokom sastanka u Njujorku prošle sedmice. „To pokazuje da između Srbije i Rusije vladaju odnosi međusobnog razumevanja i dubokog poverenja, što je rezultat intenzivnog političkog dijaloga“, saglasili su se dvojica sagovornika.\nPredsednik Vučić i ambasador Bocan-Harčenko su razgovarali i o regionalnoj situaciji, izrazivši nadu da će na Zapadnom Balkanu biti sačuvani mir i stabilnost.\nSrbija ukida vize i otvara ambasadu u Jerevanu\nMica Milakov 24. maja 2020. 24. maja 2020.\nJasmina Petkovic 24. januara 2019. 24. januara 2019.\nKo je Zlatko Paković? Bolesni umetnik u srbofobiji\nKatarina Popović 23. septembra 2020.


Zašto nije dobro da prisiljavate decu da pojedu sve iz tanjira? - Hrana za bebe\nRoditelji često prave greške kada je ishrana dece u pitanju. Često se od dece očekuju da pojedu sve što im je servirano, a to se pokazalo lošim.\nIako roditelji imaju glavnu ulogu kada su prehrambene navike dece u pitanju, važno je da se ne prave greške koje će negativno uticati na decu, piše Bright Side.\nDeca možda neće imati priliku da razviju zdrav odnos prema hrani\nDeca moraju da budu sposobna da razumeju kada su gladna i kada su sita. Kako bi ih naučili da imaju normalan odnos prema prehrani, važno je da oni sami odlučuju koliko žele da jedu i da prestanu u trenutku kada su njihovo telo i um u potpunosti zadovoljni.\nJelo postaje barometar uspeha\nNema potrebe hvaliti mališane jer dobro jedu. Još jedna greška koju mnogi roditelji čine je kad grde decu jer nisu pojeli sve s tanjira, što je štetno za njihove prehrambene navike.\nOduzima detetu kontrolu nad sopstvenim telom\nRoditelji bi mogli da se, za početak, fokusiraju na svoj autoritet, a ne na promovisanje zdravih izbora hrane. Stručnjaci savetuju da deci dopustite da sami odlučuju i stvaraju granice tokom interakcija s hranom.\nVeza između tela i mozga mogla bi da postane slabija\nKada jedemo, mozak prima signale od probavnih hormona, pojačavajući osećaj sitosti. A kada roditelji ne dozvoljavaju deci da slušaju svoj mozak, naučnici upozoravaju da bi to moglo da prouzrokuje dugoročne probleme.\nDeca bi mogla da zamrze zdravu hranu\nAko je iskustvo sa hranom koju su roditelji nudili bilo negativno, tada postoji šansa da će dete početi da izbegava tu vrstu hrane, postajući sve više izbirljivi.\nZbog prirodnog straha od nepoznate hrane, normalno je da oni prvo odbiju da jedu neke proizvode, ali kada odbijanje naiđe na pritisak da jedu, velika je verovatnoća da povezanost s tim proizvodom neće biti pozitivna.


O TELENORU NOVOSTI NOVOSTI I SAOPSTENJA TELENOR SRBIJE „CSR LIDER PROMENA“\nTelenor je nagradu ’’Društveno odgovorni lider promena’’ dobio kao priznanje za dugoročni doprinos srpskom društvu angažovanjem u okviru strateške inicijative Internet za sve i napore da se internet učini bezbednijim i sigurnijim mestom.\n’’Već desetu godinu smo u Srbiji gde aktivno doprinosimo razvoju društva, sa težnjom da prednosti interneta i digitalnih usluga učinimo dostupnim svim građanima Srbije, ali i da internet učinimo bezbednijim i sigurnijim mestom.\nTo ne bi bilo moguće bez svesrdne pomoći naših partnera uz čiju pomoć tu viziju pretvaramo u stvarnost, kontinuiranim i posvećenim radom koji će se nastaviti u budućnosti“, kaže Marija Vujanić, direktorka Komunikacija i spoljnih poslova Telenora Srbije.\nTradicionalne godišnje nagrade "Lideri promena 2016" dodeljene su 25. februara na godišnjoj Generalnoj skupštini AmCham-a, a nagradu je u ime Telenora primila Jasmina Vignjević, menadžerka za odnose sa Vladom.\nU okviru projekta „Zaustavimo digitalno nasilje“ koji se od 2012. godine sprovodi širom Srbije u partnerstvu sa Ministarstvom prosvete, nauke i tehnološkog obrazovanja i UNICEF-om, sprovedene su brojne inicijative sa ciljem podizanja svesti i edukacije o sigurnom korišćenju interneta među mladima i negovanju pozitivnih vrednosti digitalne komunikacije.\nZaustavimo digitalno nasilje: Projekat podrazumeva vršnjačku edukaciju i korišćenje digitalnih komunikacionih kanala u edukativne svrhe, usvajajući komunikaciju koja je mladim ljudima i najbliža. Približno 15000 učesnika i 4000 roditelja i nastavnog osoblja uzelo je učešće u raznim aktivnostima: istraživanju Bezbednost dece na internetu, mnogobrojnim radionicama i treninzima, takmičenjima na Fejsbuku i Beogradskom maratonu. Vrednu podršku projektu pružili su nacionalni ambasadori UNICEF-a Ana Ivanović, Novak Đoković i brojne druge priznate javne ličnosti.\n• Biraj reči hejt spreči:U cilju promovisanja vrednosti i pozitivnih modela digitalne komunikacije, kako bismo ohrabrili mlade ljude u njihovom usvajanju, pokrenuli smo Biraj reči hejt spreči Fejsbuk stranicu koja beleži više od 15000 lajkova;\n•SOS aplikacija: U 2015. pokrenuli smo Fejsbuk aplikaciju, SOS platformu za podršku žrtvama digitalnog nasilja koja žrtvama i svedocima digitalnog nasilja omogućava da anonimno nasilje prijave i dobiju neophodnu pomoć stručnjaka – onlajn.\nTelenor je angažovan i na drugim poljima iz ove oblasti. Korisnicima smo omogućili sadržaje roditeljske kontrole, filtere za nelegalne sajtove sa elementima seksualnog zlostavljanja dece u saradnji sa Ministarstvom unutrašnjih poslova i pomogli pokretanje onlajn sistem za njihovo prijavljivanje www.netpatrola.rs.


BESPLATNI RODNI LISTOVI ZA MATURANTE I PRVAČIĆE – Novosti Plus\nGrad Banjaluka će i ove godine besplatno izdavati izvode iz matičnih knjiga rođenih za učenike završnih razreda osnovnih i srednjih škola koji su rođeni u Banjaluci, saopšteno je iz Gradske uprave. Besplatne rodne listove dobiće i budući prvačići, što isključuje potrebu da roditelji samoinicijativno dolaze u Gradsku upravu radi pribavljanja ovog dokumenta, navodi se u saopštenju.\nIz gradskog Odjeljenja za opštu upravu navode da škole u Gradsku upravu treba da dostave konačne spiskove prvačića, kada se za to steknu uslovi.\nRadi informisanja roditelja, odgovorni u svim osnovnim školama upućeni su da obavještenje o provođenju ove akcije istaknu na vidno mjesto na ulazima škola, naglašavajući, da nema potrebe da roditelji idu pojedinačno matičarima radi pribavljanja izvoda iz knjiga rođenih u vezi sa upisom maturanata i prvačića, kažu u ovom odjeljenju.\n“Aktuelna dešavanja sa zatvaranjem škola do kraja marta, sigurno će imati refleksiju i na dužinu ovogodišnje akcije, prevashodno zato što spiskovi učenika dok škole ne rade ne mogu biti izrađeni i dostavljeni u Gradsku upravu”, dodaje se u saopštenju.\nU nadležnim odjeljenjima ističu da će istrajati u nastojanju da do kraja školske godine za maturante banjalučkih osnovnih i srednjih škola obezbijedi izvode iz matičnih knjiga rođenih radi upisa na viši stepen obrazovanja, a za prvačiće do rokova utvrđenih za upis u osnovnu školu.\n← Festival “Ran end mor vikend ” odgođen za kasno proljeće\nHOROSKOP – Četvrtak 12. mart →


Press centar - Klinički centar Crne Gore\nMinistarka i direktorica posjetile COVID pacijente Infektivne klinike\nMinistarka zdravlja, dr Jelena Borovinić Bojović i direktorica Kliničkog centra Crne Gore (KCCG), dr Ljiljana Radulović posjetile su COVID pacijente Infektivne klinike. U viziti su bili i direktorica klinike, dr Ivana Đuković Savović sa kolegama koji 24 sata dnevno brinu o pacijentima. Na Infektivnoj klinici se liječi 51 COVID pacijent.\nNova donacija Mitropolije Kliničkom centru\nNakon ultrazvučnog aparata za onkološke pacijente, Mitopolija crnogorsko primorska danas je donirala Klinici za infektivne bolesti Kliničkog centra Crne Gore (KCCG) hiljadu eura. Donaciju je uručio sekretar crkvene Opštine podgoričke, Predrag Šćepanović, a preuzeli su je direktorica KCCG, dr Ljiljana Radulović, medicinski direktor dr Zoran Terzić i direktorica Klinike za infektivne bolesti, dr Ivana Đuković Savović.\nNije istina da se u KCCG rade samo hitne operacije niti je istina da se ne operišu pacijenti sa tumorima: Dokaz su i rad i ljudi\nNije istina da se u Kliničkom centru Crne Gore rade “samo hitne operacije” niti je istina da se “ne rade operacije pacijenata koji imaju maligna oboljenja”.\nMitropolija donirala KCCG ultrazvučni aparat za onkološke pacijente vrijedan 30 hiljada eura\nMitropolija crnogorsko primorska donirala je Kliničkom centru Crne Gore (KCCG) ultrazvučni aparat za potrebe onkoloških pacijenata. Donaciju vrijednu oko trideset hiljada eura i aparat kog Institut za onkologiju do sada nije imao, uručio je mitropolit Joanikije. Njega su u KCCG dočekali ministarka zdravlja, dr Jelena Borović Bojović, medicinski direktor dr Zoran Terzić i direktorica Instituta, dr Sanja Lekić.


Srebro sija kao zlato Srbija - Danska 19 : 21 Rukometaši nisu uspeli da naprave veliko čudo i osvoje titulu prvaka Evrope, ali su plasmanom u finale definitivno vratili ovaj sport na veliku scenu. Iako nisu pobedili Dansku, rukometaši su rezultatima na EP stali uz rame Novaku...\nGoluža: Moji igrači najbolji na svetu Slavko Goluža posle pobede nad Španijom u meču za treće mesto na Evropskom prvenstvu izjavio je da su njegovi igrači najbolji na svetu i da im "skida kapu". Selektor rukometne reprezentacije Hrvatske Slavko Goluža bio je prezadovoljan...\nBronza za "kauboje" Hrvatska osvojila bronzanu medalju na prvenstvu Evrope, pošto je u Beogradskoj areni savladala Španiju sa 31:27 u meču za treće mesto. Najzaslužniji za trijumf "Kauboja" bio je Lacković sa osam golova, a Vori dodao je na još pet pogodaka. Rukometaši Hrvatske...\nPovratak Srbije u rukometni vrh Izvor. B92 Medalja na Evropskom prvenstvu biće prvo odličje za rukometnu reprezentaciju samostalne Srbije na...


Smanjena stopa nezaposlenosti - Grad Prokuplje\nNezaposlena lica će u ovoj godini imati više šansi za zaposlenje, jer je Nacionalna služba za zapošljavanje izdvojila znatna sredstva za realizaciju aktivnih mera zapošljavanja,u okviru kojih su i raspisani javni pozivi nezaposlenima i poslodavcima.\nPrema podacima NSZ filijala Prokuplje,na teritoriji Topličkog okruga evidentirano je preko 15.000 nezaposlenih lica. Za prvih šest meseci u ovoj godini,broj nezaposlenih je smanjen za 546 lica,odnosno 3,44%. Najviše je nezaposlenih u Prokuplju,47%,Kuršumliji 21%,Žitorađi 19% ,11%.Blacu.\n– U cilju smanjenja nezaposlenosti,izdvojena su sredstva za sprovođenje aktivnih mera zapošljavanja i to za samozapošljavanje,gde je zaposleno 62 lica, kao i poslodavcima za otvaranje i opremanje novih radsnih mesta,gde je zaposleno 53 lica.U toku je zaključivanje ugovora sa sa poslodavcima,što znači da će 97 lica sa evidencije nezaposlenih dobiti posao ,kao i 44 invalidna lica,istakla je savetnik za zapošljavanje NSZ filijala Prokuplje,Ljiljana Stojanović.\nU okviru programa „Stručna praksa“, do sada je zaposleno 62 lica,a predviđeno je da do kraja godine bude još sredstava za prvo zaposlenje.\n-Sve navedene mere zapošljavanja finansira isključivo NSZ iz republičkog budžeta. U toku je javni poziv poslodavcima za zapošljavanje koje zajedno finansiraju lokalne samouprave i NSZ. U Blacu je raspisan javni poziv za samozapošljavanje i javne radove,U Prokuplju za javne radove i u Kuršumliji za samozapošljavanje,kazala je Stojanović i dodala da će do kraja godine ove mere zapošljavanja biti realizovane,što će u odnosu na prošlu godinu,znatno smanjiti stopu nezaposlenosti u Toplici.


Viši PDV zatvara hotele u Srbiji – Zlatibor.News\nKako prenosi B92.net na otvorenoj sednici Skupštine Poslovnog udruženja hotelsko ugostiteljske privrede (HORES) svi su složni da će podizanje PDV-a na hotelske usluge sa 8% na 20% uticati negativno na turističku konkurentnost.\nIvan Vitorović, član ekspertskog tima koji je predočio minsitarstvima privrede i finansija argumente, da će podizanjem PDV-a republički budžet više izgubiti, nego dobiti, rekao je da će Srbija jedina od evropskih zemalja imati tako visok PDV, pa će izgubiti konkurentnost. Vitorović je istakao da će šteta biti mnogo veća jer taj sektor sada zapošljava 20.300 radnika samo u užoj delatnosti, ne računajući prateće, a sa povećanjem troškova poslovanja, sigurno će biti otpušteno najmanje 3.400. To će se desiti jer će, zbog povećanja cena hotelskih usluga, doći i do pada tražnje na domaćem tržištu od 8,4%. Vitorović je dodao da se EU protiv krize bori tako, što obara cene hotelskih usluga, dok će naši hoteli istovremeno morati da ih povećavaju.\nSavetnik u Ministarstvu privrede Aleksandar Stevanović je rekao da to Ministarstvo shvata da će turizam biti kolateralna šteta predložene mere i da podržava hotelijere, ali da nije ubeđen da će te argumente prihvatiti i Ministarstvo finansija. Turizam je mnogo bitniji za našu zemlju nego što se misli, rekao je on izražavajući bojazan da je politička realnost takva, da neće biti prihvaćen predlog da PDV u turizmu bude maksimalno 10 odsto, kao što je Hrvatskoj. Prema njegovom mišljenju problem, što Ministarstvo ne zna kako posluju hoteli u unutrašnjosti Srbije, već ima u vidu samo beogradske hotele visoke kategorije, koji mogu sebi da priušte veliko povećanje cena. “Verujemo da ćemo imati odmah povećanje PDV-a, dok one dobre stvari za privredu koje smo predložili, neće moći tako brzo da budu primenjene”, kazao je on. Po rečima savetnika ministra, hotelijeri treba da razmišljaju kako da smanje troškove, koji će se uvećati povećanjem PDV-a na 20%. Stevanović je naglasio da se Ministarstvo privrede zalaže za smanjenje poreskog opterećenja plata što bi hotelijerima smanjilo rashode za osam odsto.\nPredsednik Skupštine HORES-a Toma Momirović istakao je da se u protekloj nedelji sastao s državnim sekretarima u Ministarstvu finansija Srbije, ali da nije bilo dogovora o rešenju problema. Momirović je rekao da je smanjenje poreskog opterećenja plata odličan predlog, ali ne očekuje da će to biti sprovedeno. “Mi smo spremni za povećanje PDV do 10 odsto, ali ne možemo prihvatiti da budemo žrtva kako bi se stabilizovale javne finansije”, rekao je Momirivić. Potpredsednik Skupštine HORES-a Neđo Trklja ukazao je na problem restoratera u Srbiji i naglasio da se zemlje regiona prilagođavaju, po direktivama EU, prosečnoj stopi PDV od 15,8 odsto na usluge restorana, dok je u Srbiji ta stopa 20 odsto.\nDirekor hotela “Surdulica” na Vlasini Brana Reljić je rekao da oni nisu mogli da podižu cene smeštaja više od osam godina i da će posle povećanja PDV-a, na tržištu moći da opstanu samo ilegalni ili poluilegalni objekti, koji državi i tako ne plaćaju sve doprinose. “Mera će pogoditi samo one koji posluju pošteno, a država bi umesto toga trebalo da se potrudi, da naplati porez od svih koji posluju u sivoj zoni i onda ne bi bilo potrebe za njegovim povećanjem”, ukazao je on.\nDirektor Kongresnog biroa Srbije Miloš Milovanović je naveo da će veliki problem biti i sa održavanjem kongresa, koji su ugovoreni po cenama, u koje je uračunat sadašnji PDV, navodeći da se Srbija tek oporavila i da se po broju održanih međunarodnih skupova, popela sa 69. mesta u svetu u 2005. godini na sadašnje 42. mesto.\nOraganizator Sajma turizma u Beogradu Nikola Andrić je naveo da je naš turizam već nekonkurentan, jer smo jedina zemlja koja nema subvencije za dovođenje inostranih gostiju. On je dodao da je veliki problem i što veliki broj restorana i privatnih smeštajnih kapaciteta i u Beogradu ne izdaju fiskalne račune.\nAnalitičar Svetske turističke organizacije Ljubica Milojević je istakla “da nemamo držvanu politiku u turizmu, a istovremeno donosimo mere koje zatiru tu granu”, podsećajući da većina zemalja zna da je turizam razvojna šansa, jer je svaki 11. radnik u svetu zaposlen u tom sektoru.\nKako je rečeno na Skupštini HORES-a, Francuska je na početku svetske ekonomske krize 2009. smanjila poresku stopu na usluge restorana što je donelo povećanje broja zaposlenih za 50.000.\nTagged hores, pdv, pdv za hotele 20 odsto, srbija, turizam, veći pdv na hotelske usluge, viši pdv za hotelijere, zlatibor\nOve nedelje najbolji biciklisti učestvuju u međunarodnoj trci kroz Srbiju. Trka ima šest etapa: Prva etapa (utorak, 14. jun): Beograd – Loznica, 144 km (start u 10,30 h) Druga etapa (sreda, 15. jun): Bajina Bašta – Priboj, 106,4 km (start u 13h) Treća etapa (cetvrtak, 16. jun): Priboj – Novi Pazar, 123,6 km (start u […]\nPrivredno društvo za razvoj poljoprivrede “Zlatiborski Eko Agrar” će u 2016.godini imati sedam vrsta subvencija za poljoprivrednike sa teritorije opštine Čajetina. U ovoj godini je za subvencije poljoprivrednicima planirano 26,4 miliona dinara. Ove godine poljoprivrednicima će biti date subvencije za nabavku priplodnih junica (16-36 meseci), krava do 5 godina starosti; ovaca, koza (starosti od 6 […]


Feniks-Izdavanje :: Vila za izdavanje, Dedinje, 600m2, ID2156-1\nID: 2156-1 Vila za izdavanje, Dedinje, 600m2, ID2156-1\nOdlično uređena vila koja se nalazi u srcu Dedinja, nedaleko od centra grada i svih bitnih gradskih saobraćajnica. Prostire se na četiri nivoa, odnosno nisko prizemlje u nivou dvorišta, visoko prizemlje, prvi sprat i potkrovlje. Takođe poseduje uređeno dvorište, sa travnjakom, kao i dodatni objekat u dvorištu.Veoma je izolovana od prolaznika i buke koja je svedena na minimum. Na prizemlju kuće, koje je u nivou dvorišta, nalazi se prostran otvoren prostor od cca 80m2, sa izlazom ka dvorištu. Na ostalim nivoima ima ukupno jedanaest kancelarija i više kupatila i toaleta, a većina kancelarija ima izlaz na terasu. Izdaje se nenameštena, osim kuhinje. Četiri parking mesta i dve garaže su na raspolaganju korisniku kuće. Grejanje na toplotne pumpe obezbeđuje maksimalnu efikasnost uz minimalne troškove. Kuća je u odličnom stanju, sa dosta prirodnog osvetljenja i savršenom energijom. Odličan izbor za porodice sa više dece, ili kombinaciju stambene i poslovne namene.


Prema poslednjim objavama na sajtu kladionice, za opciju "da konzervativci osvoje između 350 i 399 mesta" ponuđena je kvota 5:4, dok su, prema proceni kladioničara, šanse da Laburisti dobiju većinu na izborima znatno manje, i vrednuju se kvotom od 10:1.\nKada je reč o tome da li će Boris Džonson proći za poslanika u svojoj izbornoj jednici, kladioničari mu daju više šanse (kvota 4:1) nego prošli put kada je imao tanku većinu od 50,8 odsto glasova. Ovo je od posebnog značaja za dosadašnjeg britanskog premijera, jer od 1906. godine nijedan član njegove stranke nije postao predsednik Vlade, a da nije izabran za poslanika u aktuelnom sazivu.\nBritanski kladioničari, kada je reč o rezultatima pojedinačnih partija, najveću prednost daju vladajućim Konzervativcima. Naime, za opciju po kojoj bi Konzervativna stranka samostalno osvojila većinu mesta u Donjem domu, ponuđena je kvota 4:11, mogućnost da niko pojedinačno neće imati prostu većinu procenjena je kvotom od 9:4.\nLaburistička stranka je za eventualno osvajanje apsolutne većine "počašćena" kvotom 16:1, dok je najneverovatnije da će to poći za rukom Liberalno-demokratskoj opciji (250:1).\nŠOKANTNO Širi se video CRNKINJE DESNIČARKE koja LEŠINARI NA SMRTI Džordža Flojda i naziva ga "kriminalcem"\nLider Laburista drugi put u samoizolaciji\nKORBIN OPET MEĐU LABURISTIMA Bivši lider vraćen u stranku nakon suspenzije, ali ne i u poslaničku grupu


Uklanja se 3.000 Huavejevih mobilnih antena u Francuskoj Francuski Buige će do 2028. demontirati i zamijeniti 3.000 Huavejevih antena za mobilnu telefoniju u toj zemlji, nakon odluke državnih vlasti da iz gusto naseljenih obasti uklone opremu koju je proizvela kineska kompanija\n27. 08. 2020. u 13:47 Face.ba\n"Oprema na brojnim lokacijama će morati da bude uklanjana postepeno", rekao je Olivije Rusa, zamjenik izvršnog direktora Buigea na telekonferenciji za medije, precizirajuću da je po srijedi 3.000 lokacija sa Huavejevom opremom, prenosi Reuters.\nFrancuske vlasti su obavijestile prethodno telekom operatere koji planiraju da kupe opremu Huaveja za 5G mrežu da neće moći da obnove licence za rad kada im dozvole isteknu, čime će kineska grupaciju praktično biti izbačena iz mobilnih mreža do 2028., rekla su tri izvora Reutersu prošlog mjeseca.\nSjedinjene Države, koje tvrde da kineske vlasti mogu da koriste opremu Huaveja za špijunažu, što kompanija kategorično negira, navele su mnoge saveznike Vašsingtona da uvedu ograničenja prema kineskom tehnološkom divu.\nKompanija Buige nije saopštila koju će opremu koristiti umjesto Huavejeve, a Rusa je naveo da je mobilna oprema ove kineske firme već zabranjena u Brestu, Strazburu, Tuluzu i Renu. Ni u Parizu se ne može koristiti ni mobilna oprema ove kineske firme.\nBuige, čija djelatnost obuhvata medije, građevinarstvo i telekomunikacije, više puta je najavio da će tržiti obeštećenje od francuske države ako bude primoran na zamjenu Huavejeve opreme.\nUpitan u vezi s tim, Rusa je rekao da se trenutno vode razgovori sa francuskim vlastima, odbivši dalji komentar, ali je otkrio da je grupa paralelno pokrenula i nekoliko pravnih postupaka protiv francuske države.